Kokeza: Privatizacija od sledeće godine, klubovi da se izjasne da li je žele\nIzvor: MozzartSport.com, 30.Maj.2020, 11:49\n“Omogućićemo i stranim investitorima da ulože novac u fudbal”, kaže prvi čovek FSS\nDugo se priča o privatizaciji sportskih, pre svega fudbalskih klubova u Srbiji. Ali, sve to isto tako dugo stoji samo na papiru, kao da nema stvarne želje da se ona sprovede.\nPredsednik Fudbalskog saveza Srbije Slaviša Kokeza najavio je u razgovoru za Bazar da će proces privatizacije klubova početi naredne >> Pročitaj celu vest na sajtu MozzartSport.com << godine. Ali, novitet je da neće biti obavezan.\n“Mi smo u dogovoru sa Ministarstvom sporta i stručnim ljudima napravili predlog privatizacije koji smo poslali svim klubovima da se izjasne i kažu šta tu treba izmeniti. Svakako da idemo u pravcu privatizacije i mislim da će to početi sledeće godine u saradnji sa državom. Svaki klub će moći da se izjasni da li želi da se privatizuje, neće biti nikakvog nametanja. A, ukoliko dođe do privatizacije, omogućićemo i domaćim i stranim investitorima da ulože novac u fudbal, kao u jednu vrstu biznisa. Kad privatnici budu uložili veliki novac u klubove, kvalitet lige biće na većem nivou, tako da Partizan i Crvena zvezda neće biti više jedini klubovi koji će konkurisati za prvaka Srbije”, smatra Kokeza.\nLider srpskog fudbala tvrdi i da stanje na domaćim terenima nije toliko loše kako se predstavlja u javnosti.\n“Mislim da stanje u fudbalu nije takvo kako je predstavljeno u medijima. Naravno, ima i tačnih stvari, ali novinari nekada pišu i o onome što nije provereno. Treba da gledamo činjenice, a one govore da smo prošle godine na 20 stadiona kompletno zamenili travu koja negde nije menjana čitavu deceniju. Ove godine su mnogo bolji uslovi za igru na terenima. Ali, naši mediji su takvi da ne pišu o onome što je dobro urađeno, o zamenjenoj travi, sređenim svlačionicama ili tribinama, na većini stadiona, nego se uhvate, na primer, jednog stadiona koji nije sređen”.\nI priče o sumnjivim rabotama su, po mišljenju predsednika FSS, preuveličane.\n“Mislim da je reč korupcija u fudbalu više nametnuta u medijima od pojedinih navodno istraživačkih novinara, koji pričaju priče da bi povećali tiraž ili gledanost. Suštinski, to je sve demagogija, sve se svodi na kafanske priče da je negde neko nešto uradio. Još nisam čuo za konkretan primer, nemamo konkretne slučajeve da je dokazano da je neko uzeo novac za nešto. U nekoliko slučajeva podnete su krivične prijave, ali to realno ne znači ništa. Sud je jedini merodavan, ali takvih presuda nemamo”.\nIako važi za poslovično smirenog čoveka, Kokeza kaže da teško preživljava utakmice državnog tima.\n”Najviše se iznerviram kad gledam utakmice naše reprezentacije. To jako stresno i emotivno doživljavam, pa pred utakmicu moram da popijem tabletu za smirenje, tome me je naučio Dragan Džajić”, otkriva Slaviša Kokeza.


Duraković: Referendum o Srebrenici nije antidejtonski | Srebrenica | Al Jazeera Balkans\n15. August 2016.\nDuraković: Referendum o Srebrenici nije antidejtonski\nOpćine po zakonu imaju pravo na referendume za pitanja lokalnih zajednica, kaže Ćamil Duraković.\nDodik je pokazao neupućenost u zakonske regulative, kazao je DurakovićAnadolija - Arhiva\nNačelnik Srebrenice Ćamil Duraković odbacio je navode predsjednika bh. entiteta Republika Srpska Milorada Dodika da je najavljena inicijativa o referendumu o otcjepljenju Srebrenice antidejtonska.\nDodikove poruke da se ne može provesti referendum u Srebrenici o izdvajanju te općine iz ustavno-pravnog sistema RS-a Duraković vidi kao još jednu "predsjednikovu neupućenost u zakonske regulative".\n"Ništa tu nije antidejtonski. Očigledno da predsjednik RS nije čitao Statut Općine i Zakon o lokalnoj samoupravi, gdje je jasno definirano da općine imaju pravo na referendume za pitanja lokalnih zajednica", rekao je Duraković, a prenosi Patria.\nDodik je na tribini srpske koalicije za Srebrenicu u nedjelju izjavio da je ideja o referendumu o izdvajanju te općine iz ustavno-pravnog sistema RS-a neizvodljiva jer je u suprotnosti sa dejtonskim Ustavom, ali i pravima Srba u toj lokalnoj zajednici.\n"Ta najava referenduma neka nam bude motiv da se okupimo pred izbore", rekao je Dodik.\nDuraković je kazao da se na tribini održanoj u nedjelju nije čulo ništa novo od Dodika.\n"Žao mi je što se pokazalo i ovoga puta da nema institucionalne saradnje, da se predsjednik RS-a nije najavio meni kao načelniku", dodao je.\n"Razumijem da je došao u naš grad radi priprema za lokalne izbore i promocije Mladena Grujičića, kao njihovog zajedničkog kandidata, ali ipak, saradnja među institucijama mora postojati i u toku kampanje", kazao je Duraković.\nOn nije iznenađen što je Dodik ponovno negirao genocid, posebno kada dođe u Srebrenicu, jer je "negiranje genocida politika SNSD-a".\nOpćinske vlasti Srebrenice ranije su najavile sastanak o inicijativi za referendum o izdvajanju tog grada iz bh. entiteta Republika Srpska.\nInicijativa dolazi nakon što je Narodna skupština Republike Srpske donijela odluku o referendumu o Danu RS-a, a entitetski Ustavni sud odlučio da time nije povrijeđen vitalni nacionalni interes Bošnjaka.\nInicijativa o izdvajanju Srebrenice iz RS-a\nDodik u Srebrenici: Ovaj grad nema pravo na referendum


Panasonic KX-TS500FXH Žični telefon sa Redial funkcijom\nPanasonic KX-TS500FXH Žični telefon sa mogućnošću ponovnog biranje poslednjeg biranog broja, 3 jačine zvuka, montiranja na zid itd.\nIdealan za kupce koji se brinu o budžetu ili koji jednostavno ne žele komplikovan uređaj, Panasonic KX-TS500FXH Žični telefon je telefon sa jednom linijom i bez mnogo konfuznih dodataka. Karakteristike uključuju podesivo zvono, kontrolu jačine zvuka na slušalici, ponovno biranje poslednjeg broja, prebacivanje tonskog pulsnog biranja ...\nNema mesta na stolu? Onda montirajte Panasonic KX-TS500FXH Žični telefon na zid i uživajte u njegovom prikladnim funkcijama a sa druge strane ostavite sebi dovoljno prostora na vašem radnom stolu.\nPanasonic KX-TS500FXH Žični telefon ima mogućnost izbora između tonskog ili pulsnog biranja što omogućava rad na bilo kojoj vrsti telefonske linije.


Naučni kamion u Beogradu od 23. do 27. decembra – Gradskibiro.rs\nNaučni kamion u Beogradu od 23. do 27. decembra\nBEOGRAD, 22. decembra 2015. (gradskibiro.rs) – Naučni kamion biće postavljen sutra ispred Skupštine Beograda, a gradjani će moći da posete interaktivne izložbe, tribine i predavanja posvećena svetlosti.\n“U dvospratnom kamionu biće prikazana izložba eksponata elektromagnetnog spektra pod nazivom “Spektri”, posetioci će moći da vide i rad termalnih kamera, postupak nastanka boja u prirodi, da saznju kako nastaju i šta su fluorescentne boje i šta se sve može videti pod UV lampom”, saopštio je Centar za promociju nauke.\nU kamionu će biti organizovane i školske radionice “Talasanje svetlosti”, gde će djaci na praktičnim eksperimentima učiti o elektromagnetnim talasima.\nU okviru večernjeg programa, Centar za promociju nauke organizovaće predavanja o svetlosti.\nGradjani će kamion nauke moći da posete do 27. decembra, od 10 do 20 sati radnim danima i od 11 do 20 časova vikendom. Ulaz za sve programe je besplatan.


Hocu.ba Balkanska ljetna škola statistike – Hocu.ba\nBalkanska ljetna škola statistike\nTrinaesta balkanska ljetna škola održaće se od 27. 09 do 01. 10. 2021. u Albaniji, a domaćin je Zavod za statistiku Albanije (INSTAT) u saradnji sa Statistikom Švedske. \nU godini u kojoj se trebao održati popis stanovništva u regiji, glavna teema Ljetne škole je: „Popisi u statistici: Metodologija i obrada podataka za proizvodnju indikatora monitoring Ciljeva održivog razvoja (SDG) 2030”.\nTema će obuhvatiti širok dijapazon elemenata koji se odnose na SDG indikatore i koje informacije dobijene iz popisa (i stanovništva i poljoprivrede) se mogu koristiti kao inputi za praćenje napretka SDG-a. Predavači na Ljetnoj školi biće eminentni i međunarodni stručnjaci koji će upotpuniti sam događaj.\nViše informacija o Ljetnoj školi možete saznati slanjem upita na: [email protected], gdje takođe možete izvršiti svoje prijave.\nAutor Hocu.ba praksa Albanija INSTAT ljetna škola SDG indikatori statistika\n« Seminar: Uvod u termografiju – pogled u nevidljivo\nPrijavite se za stipendiju Valter Massei 2021 »


Eurologistic, firma specijalizovana za međunarodni transport: Vaša roba je sa nama sigurna do bilo kog kraja sveta - 100 Najvećih u Srbiji\nEurologistic je od osnivanja pre 15 godina do danas izrastao u ozbiljnu i kompetentnu firmu koja omogućava svojim klijentima kompletan servis logističkih usluga u zemlji i inostranstvu. Profesionalni tim zaposlenih sa dugogodišnjim iskustvom u ovom segmentu industrije svojim postojećim i budućim klijentima obezbeđuje najrentabilnije opcije kako bi zadovoljili svoje zahteve iz oblasti transporta, skladištenja robe i svih carinskih formalnosti prilikom uvoza ili izvoza robe.\n– Svaki početak je težak, ali zahvaljujući upornosti i radu, kroz nekoliko godina uspeli smo da pozicioniramo kompaniju u red velikih međunarodnih logističkih kuća. Naša vizija od samog početka je bila da klijentima pružimo kvalitetnu i kompletnu uslugu na jednom mestu. Sa iskustvom idu i konekcije van granica naše zemlje, tako da sada imamo svoje partnere širom sveta, prevashodno u Kini i na Bliskom istoku, kao i u zemljama u regionu sa kojima radimo na poboljšanju servisa i usluga – objašnjava direktor Dražen Ivanović.\nKoje su specifičnosti međunarodnog transporta i po čemu se on najviše razlikuje od unutrašnjeg transporta?\nMeđunarodni transport iziskuje poznavanje spoljnotrgovinskih propisa i regulative, kao i odnosa naše zemlje sa ostalim državama. Takođe, potrebno je ne samo da se transport organizuje, već i da se daju instrukcije i konsultativno pristupi svakom upitu ponaosob, kako bi se obezbedila potrebna dokumentacija i razni sertifikati neophodni za nesmetano kretanje robe preko granica.\nNa koje sve destinacije prevozite robu?\nSvojom mrežom partnera u mogućnosti smo da ponudimo usluge prevoza robe na bilo koju destinaciju u svetu. Po organizacionoj šemi u kompaniji, imamo sektore koji pokrivaju pomorski i drumski transport (sa punim i zbirnim utovarima), avio-pošiljke, kao i organizaciju železničkog transporta. Zajedno sa sektorom magacina i špedicije pokrivamo segment manipulacije robama uz svu prateću i neophodnu dokumentaciju. Trenutno je najveći obim poslovanja vezan za Kinu i zemlje EU.\nŠta se promenilo u načinu vašeg poslovanja u vreme pandemije koronavirusa?\nPandemija koronavirusa je učinila da se svetska situacija projektovala svakako i na logistički sektor. Došlo je do pomeranja isporuka i odlaganja poslova zato što ni sami dobavljači nisu bili u situaciji da obezbede robu na vreme i isporuče svojim kupcima po dogovoru.\nKoje novine klijenti mogu da očekuju u narednom periodu?\nNaredni period je veoma nestabilan. Trudimo se da održimo sve dovorene zadatke i pružamo sve informacije na vreme. Monitoring pošiljki je svakodnevni posao tima i uvek prvi imamo sve informacije koje blagovremeno javljamo našim klijentima. Transport unutar Evrope funkcioniše prilično neometano, ali u smanjenom obimu u odnosu na vreme pre pandemije, dok je situacija sa dopremanjem robe iz Kine prilično otežana usled nedostatka opreme (kontejnera), kao i zadržavanjem brodova u lukama. Očekujemo da će ovakva situacija u transportu ostati sigurno do kraja godine.


Šarl Mišel se založio za formiranje Evropskog instituta za obuku imama – Sandzak Vijesti\nŠarl Mišel se…\nŠarl Mišel se založio za formiranje Evropskog instituta za obuku imama\nPredsednik Evropskog saveta Šarl Mišel (Charles Michel) založio se za formiranje Evropskog instituta za obuku imama nakon što je danas u Beču odao poštu žrtavama nedavnog islamističkog napada.\n“Veoma je važno da budemo čvrsti u vezi s tim. Mislim da bi na evropskom nivou trebalo da vodimo debate i da formiramo Evropski institut za obuku imama, kako bismo osigurali da poruka tolerancije i otvorenosti bude preneta na evropski plan”, rekao je Mišel novinarima.\nFrancuska, Austrija, Nemačka i EU sutra će održati virtuelni mini-samit o evropskom odgovoru na terorističku pretnju, neposredno nakon sastanka francuskog predsednika Emanuela Makrona (Emmanuel Macron) i austrijskog kancelara Sebastijana Kurca (Sebastian Kurz) u Parizu.\nNa video konferenciji koja je organizovana nedelju dana nakon džihadističkog napada u Beču i nakon napada u Nici i ubistva profesora Samuela Patija u oktobru u Francuskoj, učestvuju iz Pariza Makron i Kurc, nemačka kancelarka Angela Merkel iz Berlina, kao i Šarl Mišel i predsednica Evropske komisije Ursula fon der Lajen (Von der Leyen) iz Brisela.\nNa niškoj pruzi i dalje prekid: Izmena...\nNapoli u dresu Argentine: Ovo je bilo...\nZapalio se automobil na putu za Zlatibor\nNapoli u dresu Argentine: Ovo je bilo iznenađenje...\nKorona otkrivena u Kini, ali niko ne zna...\nNa niškoj pruzi i dalje\nNapoli u dresu Argentine: Ovo\nZapalio se automobil na putu\nKorona otkrivena u Kini, ali


KOMPJUTERSKE PREVARE: Banjalučanin optužen za pranje 76 hiljada KM | Banjaluka.net\nKOMPJUTERSKE PREVARE: Banjalučanin optužen za pranje 76 hiljada KM\nDvadesetšestogodišnji Nikola Kuzmanović, rođen u Banjaluci, optužen je za pranje više od 76 hiljada maraka. Sumnja se da pomenuti novac potiče od krivičnog djela počinjenog u inostranstvu.\nIz Tužilaštva se navodi da se optuženi tereti da je na području Banjaluke, u dva navrata tokom 2019. godine, radi sticanja nezakonite imovinske koristi, primio novčane iznose, a potom raspolagao novcem u ukupnom iznosu od 76.837,00 KM, za koji je znao da potiče od krivičnog djela počinjenog u inostranstvu.\nU optužnici se navodi, da je Kuzmanović znao da su njemu poznate osobe, na području Republike Francuske, upotrebom POS kartičnih uređaja i odgovarajućih bankovnih kartica počinile krivično djelo kompjuterske prevare i preduzele više nezakonitih novčanih transakcija na štetu dvije poslovne banke u BiH, prenose Nezavisne.\n“Novac od nezakonitih transakcija, uplaćen je na račune optuženog otvorene kod poslovnih banaka u Banjaluci, koji je novac odmah podigao i sa istim raspolagao, pribavivši na taj način nezakonitu imovinsku korist u navedenom iznosu. Optuženi se tereti da je počinio produženo krivično djelo pranja novca iz članka 209. stav 1. Krivičnog zakona Bosne i Hercegovine”, ističe se u saopštenju Tužilaštva i zaključuje da optužnica je proslijeđena na potvrđivanje Sudu BiH.


Španija u Melilji postavila bodljikavu žicu prema Maroku\nŠpanija je danas završila postavljanje bodljikave žice na ogradu koja deli njenu severnoafričku teritoriju Melilja od Maroka, jedne od ključnih tačaka preko koje ilegalni imigranti ulaze u Evropu.\nKako je rekao portparol vlade u Melilji, vlasti su bodljikavu žicu počele da postavljaju prošle nedelje na ogradu visoku sedam metara.\nŠpanija je u Melilji ranije već postavljala bodljikavu žicu, koja je, međutim, uklonjena 2006. godine jer su se imigranti povređivali pri pokušaju da ilegalno preko nje pređu na špansku teritoriju.\nDuž 11 kilometara duge ograde koja odvaja Melilju od Maroka već je postavljeno 48 kamera za nadzor, a ograda je noću osvetljena celom dužinom kako bi se lakše uočili imigranti koji pokušaju da uđu na ovu špansku teritoriju, koja ima 80.000 stanovnika.\nŠpanski ogranak organizacije "Amnesti internešenel" izrazio je "duboku zabrinutost", ističući da je novi potez španskih vlasti "ozbiljan korak unazad" kada je reč o poštovanju ljudskih prava.\nPrema podacima španskog ministarstva unutrašnjih poslova, ogradu oko Melilje od 1. januara do 17. septembra ove godine pokušalo je da pređe oko 3.000 imigranata, što je skoro dvostruko više u odnosu na isti period prošle godine.\nNa severnoafričkoj obali, Španiji, pored Melilje, pripada i Seuta, grad na južnoj obali Gibraltara sa oko 75.000 stanovnika.


Borko Stefanović (SSP) u Subotici: Uskoro pregovori opozicije i vlasti pod okriljem EU\nBorko Stefanović, foto: NJ, Magločistač\nZamenik predsednika Stranke slobode i pravde (SSP) Borko Stefanović izjavio je za portal Magločistač da je u planu da opozicione partije započnu pregovore sa režimom pod okriljem Evropske unije oko uslova za održavanje demokratskih i slobodnih izbora u Srbiji.\n„Za nas su opozicione partije one koje nisu spremne ni pod kojim uslovima da uđu u vlast sa SNS. Mi ćemo sve učiniti da budući opozicioni front bude što širi i snažniji, a naprednjaci pobeđeni na tim izborima“, rekao je Stefanović u sedištu stranke u Subotici.\nOn je dodao da je još rano govoriti o koalicijama, ali da je cilj da dođe do promene vlasti u Srbiji.\n„Ukoliko se to ne desi, onda mi više nismo odgovorni za sve što će se dogoditi, onda je isključivo odgovoran Aleksandar Vučić. Tada će građani izaći na ulice, ne zato što ih mi zovemo, jer mi to ne želimo da se tako desi, već želimo da nakon pravih slobodnih i demokratskih izbora, dovedemo do mirnog prenosa vlasti u zemlji“, navodi Stefanović.\nSSP Subotica, foto: NJ, Magločistač\nProizvod uspešnog bojkota vidi u činjenici da je Aleksandar Vučić nakon bojkota rekao da će da skrati mandat skupštine na 16 meseci, rekao je Stefanović i dodao da je time potvrdio da je bojkot bio uspešan.\n„Da nije bilo aktivnog bojkota, Srbija danas ne bi bila u situaciji da njeni građani žive u diktaturi, da jedini u Evropi imamo jednopartijsku skupštinu kao u Belorusiji. To danas vide građani, ali vidi i Evropska unija“, ocenio je Stefanović.\nPrema njegovim rečima, „ako izbori nisu slobodni, oni nisu izbori“, a građani imaju pravo da u medijima čuju istinu, ma kako ona bila teška.\n„Da čuju prave priče sa crvene linije borbe protiv kovida, da čuju istinu da 50.000 ljudi odlazi u inostranstvo, da ljude u celoj Srbiji otpuštaju sa posla jer neće da botuju za SNS, da im se traži po 10 potpisa ako žele da zadrže posao ili produženje ugovora. Ako građani ne mogu da čuju za afere Jovanjica, Krušik, naplatna rampa, Beograd na vodi, paljenje kuće novinaru Jovanoviću, ako opozicija nema prilike da na RTS-u da kaže šta misli, onda to nije slobodan medij i nije medij svih građana Srbije“, smatra Stefanović.\nOn je ocenio da je u Subotici situacija slična kao i u ostatku Srbije, da su ljudi zabrinuti za posao i da se mora zaustaviti masovan odlazak ljudi u inostranstvo.\n„Subotica je grad koji zna šta je sloboda, suživot i demokratija. Moramo sačuvati međuljudske i međunacionalne odnose. Ne smemo dozvoliti raznim bitangama da kvare bratske odnose među narodima koji složno žive u Srbiji i Vojvodini. Na slobodnim izborima građani mogu razne labane i ljude koji su uzurpirali ovaj grad, oterati na političko smetlište gde im je i mesto“, rekao je Stefanović.


Operativni sistem Windows 10 omogućava postavljenje power plana koji kontroliše potrošnju baterije računara ili laptopa\nOpcija kreiranja power plana svog kompjutera uštedeće vam mnogo vremena, novca i energije, i vaše i vašeg računara. Kako biste napravili svoj plan potrošnje baterije računara, uđite u podešavanja unutar Control Panel klikom na Power Options.\nKada odete i odaberete ovu opciju, možete napraviti svoj plan u Windows 10. Osim toga, donosimo vam dve ključne stvari koje je potrebno da primenite kako biste sačuvali energiju svog računara.\nIsključite ekran i stavite računar u stanje mirovanja\nSpuštanjem slajdera i osvetljenja ekrana sa 100 posto na 70 posto smanjićete potrošnju energije za 20 posto\nOvo su dve najlakše opcije, gašenje ekrana i sleep mode. Na prenosnim računarima sa Windows 10 operativnim sistemom imate mogućnost vezanu uz situacije kad uređaj crpi bateriju ili je priključen na struju. Možda ćete se morati poigrati sa vremenom pre nego što dobijete ono što želite, ali ako uključite li ove opcije, sigurno ćete uštediti bateriju.\nUkoliko ne znate gde se nalaze podešavanje za uređivanje osvetljenje ekrana, to nije problem jer je reč do operativnog sistema. Microsoft je modularnost ove opcije sklonio iz opcija za uštedu energije još u nadogradnji 1809. Osvetljenje sada možete menjati odlaskom na notifikacije u donjem desnom uglu ekrana, unutar opcije Action Center gde ćete pronaći slajder koji služi upravo za ovu svrhu.\nSpuštanjem slajdera i osvetljenja ekrana sa 100 posto na 70 posto smanjićete potrošnju energije za 20 posto.\npunjenje baterija za novu radnu nedelju\nkako napuniti bateriju kompjutera\nkako čuvati bateriju računara


Požega, 29. januar 2020. – Nakon višegodišnjih veoma uspešnih programa za podsticanje čitanja kod osnovaca Narodna biblioteka Požega pokrenula je u novembru program namenjen poboljšanju čitalačkih kompetencija kod učenika srednje škole. U saradnji sa Gimnazijom Sveti Sava pokrenut je “SDG Book Club Serbia“, jedini takav klub u našoj zemlji posvećen ciljevima održivog razvoja.\nZa sada je u realizaciju konkretnih zadataka uključeno jedno odeljenje prvog razreda požeške srednje škole. Učenici rade u manjim grupama, daju svoje preporuke, čitaju knjige i pišu kratke sažetke koje potom prevode na engleski jezik, kaže Daniela Skoković sa dečijeg odeljenja biblioteke.\nDruga faza projekta biće još interaktivnija. Pred tinejdžerima će biti zadatak da sagladaju svoje ideje o svetu bez siromaštva i da na osnovu toga, a sarađujući sa drugim profesorima, osmisle slikovnice.


Šta se dešava u našem organizmu kada ne konzumiramo šećer mesec dana | Injournal - Lifestyle magazin\nŠta se dešava u našem organizmu kada ne konzumiramo šećer mesec dana\nStatistički posaci govore da prosečna osoba u savremenom svetu unese oko 80 gr šećera dnevno, što je skoro tri puta više od preporuke Svetske zdravstvene orgaizacije (25 gr na dan). Čak i vegani ili oni koji su posvećeni zdravoj ishrani kozumiraju znatno više šećera nego što potrebno organizmu da bi normalno funkcionisao. Ovakve prehrambene navike ostavljaju veliki broj loših posledica i na fizičko i na mentalno zdravlje, a neke od najčešćih su prekomerna težina, hormonski disbalans, nadutost, poremećaj sna, manjak energije, problemi sa zubima… U skladu sa tim, poslednjih godina sve je popularniji takozvani sugar detox, koji podrazumeva da tokom mesec dana ne unosimo rafinisane šećere, ali i da konzumiranje prirodnih šećera svedemo na minimum. Oni koji su isprobali ovu vrstu detoksikacije tvrde da su se nakon 30 dana mnogo bolje osećali, da su imali više energije i da više nisu osećali jaku žudnju za slatkišima. Mnogi od njih čak kažu da ih je to podstaklo da se zauvek odreknu industrijskih slatkiša.\nS obzirom na to da šećer izaziva zavisnost, sličnu kao alkohol ili psihoaktivne supstance, veoma je važno da tokom sugar detoxa svaki obrok bude dobro isplaniran kako ne biste osećali jaku žudnju za slatkišima kojoj ne biste mogli da odolite. Osim toga, pre početka ovog programa trebalo bi da pripremite svoje telo za period detoksikacije, a većina nutricionista se slaže da je za dobru pripremu dovoljno da prvih nedelju dana ne konzumirate šećer za doručak.\nAko smo vas motivisali da isprobate sugar detox, u nastavku vam donosimo plan ishrane koji će vam omogućiti da kroz ovaj period prođete što bezbolnije.\nPreporučene namirnice: jaja, grčki jogurt, orašasti plodovi, semenke, bobičasto voće, ovsene pahuljice, sezonsko povrće…\nPrvi obrok u danu trebalo bi da sadrži visok procenat proteina i zdravih masti kako biste što duže ostali siti, ali i da već oko podneva ne biste osećali jaku žudnju za šećerom. Najbolji izbor su jaja na oko pržena na kokosovom ulju ili omlet sa sezonskim povrćem takođe pržen na kokosovom ulju. Ukoliko osetite jaku žudnju za slatkišima, napravite kašu od grčkog jogurta, ovsenih pahuljica (koje ste prethodno potopili u vodu), orašastih plodova i bobičastog voća.\nPreporučene namirnice: sezonsko povrće, mahunarke, zdrave masti…\nZa ručak je najvažnije da unesete namirnice koje sadrže proteine, vlakna i zdrave masti. Dok će vam proteini dugo držati sitost, zdrave masti, poput avokada ili maslinovog ulja, stabilizovaće nivo šećera u krvi i dati vam potrebnu energiju. Najbolji izbor je salata od sezonskog povrća sa pasuljem, kinoom ili sočivom i maslinovim uljem, a možete dodati i avokado.\nNakon ručka obavezno dobro hidrirajte telo jer će vam ispijanje vode dati još više energije, držaće vas budnim i umanjiće žudnju za slatkišima u popodnevnim satima.\nPreporučene namirnice: povrće, losos, avokado, smeđi pirinač…\nI ovaj obrok trebalo bi da bude bogat proteinima i zdravim mastima, mada možete konzumirati i žitarice celog zrna, kao što su smeđi pirinač ili kinoa. Dobar izbor je grilovano povrće na maslinovom ulju u kombinaciji sa lososom ili avokadom i pomenutim žitaricama. Dobićete topao i zasitan obrok koji ne sadrži višak kalorija niti nezdrave masnoće.\nPreporučene namirnice: humus, povrće, grčki jogurt, voće, tvrdo kuvana jaja, tofu sir…\nU zavisnosti od vaših prehrambenih navika, užine možete, ali i ne morate konzumirati. U svakom slučaju, ako osetite potrebu za hranom između obroka, obavezno posegnite za zdravom užinom. Jedna od najboljih opcija su tvrdo kuvana jaja, jer su bogata proteinima i ne sadrže šećere. Ako ste raspoloženi za nešto hladno ili osvežavajuće, možete napraviti zeleni smoothie od spanaća, ananasa, avokada i nezaslađenog biljnog mleka, a dobra opcija može biti i kombinacija bobičastog voća i grčkog jogurta.\nZa one koji vole da grikaju, preporučuje se humus u kombinaciji sa krastavcem, šargarepom ili drugim svežim povrćem koje ste začinili sa malo limunovog soka, maslinovog ulja i morske soli. Dobar izbor je i grilovani tofu sir u paru sa sezonskim povrćem.\nKada osetite jaku žudnju za šećerom između obroka, kao užinu konzumirajte komad svežeg voća u kombinaciji sa šakom orašastih plodova ili semenki, jer će zdrava masnoća odžati šećer u krvi stabilnim, a vi ćete duže osećati sitost.\nSKRIVENI ŠEĆERI NA KOJE BI TREBALO DA OBRATITE PAŽNJU\nGorka je činjenica da mnoge namirnice koje se danas prodaju kao zdrava hrana ustvari sadrže visok procenat šećera, kao i hidrogenizovana ulja. Zato bi trebalo da izbegavate proteinske pločice, snack barove, pahiljice, granolu ili suvo voće. Visok procenat šećera sadrže i alkoholna pića, kao i sva vrsta industrijski prerađene hrane. Nemojte konzumirati ni voćne sokove dok bi unos voća trebalo da ograničite u skladu sa preporučenim planom ishrane.\nPRAVILA KOJIH BI TREBALO DA SE PRIDRŽAVATE TOKOM SUGAR DETOXA\nUnosite 2 do 4 litara vode svakog dana.\nNemojte preskakati obroke i vodite računa da oni budu pravilno raspoređeni.\nNemojte jesti u hodu i zvaćite hranu polako.\nBENEFITI KOJE ĆETE OSETITI NAKON MESEC DANA\nTokom prvih dana sugar detoxa verovatno ćete se osećati poletno je ćete biti puni entuzijazma zbog toga što radite nešto dobro za sebe i svoje zdravlje. Međutim, između trećeg i sedmog dana očekujte krizu, jer će tada nestati rezerve svih prethodno unetih šećera što će se manifestovati kroz jaku žudnju za slatkišima, pad energije i loše raspoloženje. Kad jednom prevaziđete ovu krizu, počećete da primećujete prve benefite novog načina ishrane. Mesec dana kasnije osećaćete se kao da nikad niste bili zavisni od šećera – imaćete više energije, manje kilograma, vaši hormoni će biti isbalansirani, oslobodićete se od nadutosti…\nOznake Prehrambene navike, Šećer, Sugar Detox, Zdrava ishrana


Fudbalska reprezentacija Holandije - Blic Sport\nFudbaleri Češke priredili su senzaciju u osmini finala Evropskog prvenstva pobedivši u Budimpešti sa 2:0 (0:0) Holandiju koja je poklekla nakon što joj je u 55. minutu isključen kapiten, Matijs de Liht.\nFudbaleri Holandije i Češke danas igraju meč osmine finala na EURO 2020, a neverovatan broj pristalica "lala" stigao je u Budimpeštu da podrži svoje ljubimce.\nČesi i Holanđani se bore za četvrtfinale! Lale žele i četvrtu uzastopnu pobedu na EURO 2020, ali današnji rival IMA RECEPT ZA USPEH!\nDrugi dan nokaut faze na Evropskom prvenstvu otvaraju Holandija i Češka.\nOdigrano je poslednje, treće kolo C grupe Evropskog prvenstva, u sklopu kog je Holandija savladala Severnu Makedoniju 3:0 (1:0), a Austrija bila bolja od Ukrajine 1:0 (1:0).\nProgram sedmog dana Evropskog prvenstva zatvara utakmica C grupe između Holandije i Austrije, koja se od 21 sat igra na "Johan Krojf areni" u Amsterdamu.\nNeverovatna utakmica odigrana je u Amsterdamu, jedan od najzanimljivijih dosadašnjeg dela Evropskog prvenstva.\nKada Englezi i Hrvate odigraju svoj, pa onda Severna Makedonija ispiše istoriju zbog prvog nastupa na EURO, onda će na teren izaći timovi Holandije i Ukrajine, za kraj trećeg dana.\nDžetro Viljems, defanzivac Ajntrahta iz Frankfurta, šokirao je javnost izjavom da je kao dete, sa devet godina, švercovao drogu iz Kurasaa u Holandiju!\nKristijano Ronaldo može da se podiči još jednim peharom na reprezentativnom nivou, a to je Liga nacija koju je Portugal osvojio u nedelju uveče pobedivši Holandiju sa 1:0.\nFudbaleri Portugala osvojili su premijerno takmičenje Ligu nacija pobedom u finalu nad Holandijom sa 1:0.


! /Sabotaža Telemacha presijecanjem optičkih kablova na Grbavici u Sarajevu / Radio Sarajevo\n16. 01. 2021. u 13:53:00 Radiosarajevo.ba\nU Sarajevu u ulici Behdžeta Mutevelića 77., nepoznato lice ili više njih, presjekli su tri optička kabla koja pripadaju kompaniji Telemach BH, što je dovelo do obustavljanja usluge dijelu korisnika, nestanka internet veze i prekida emitovanja kablovskog programa, saopćili su iz ove kompanije.\nTehničke ekipe Telemacha izašle su na teren i rade na otklanjanju smetnji i uspostavljanju usluge korisnicima koji su zbog ove sabotaže nepoznatih počinioca ostali privremeno bez usluge.\nKompanija Telemach BH će podnijeti krivičnu prijavu protiv N.N. izvršioca koji je nanio štetu kompaniji i izvršio opstrukciju isporuke usluge korisnicima u naselju Grbavica.\n"Sabotaža i presijecanje kablova kako sumnjamo dogodili su se u subotu u tri sata poslije ponoći za vrijeme ograničenog kretanja propisane od strane Kriznog štaba FBiH.\nPoslije mnogobrojnih medijskih napada i negativne kampanje bazirane na neistinitim informacijama o kompaniji Telemach BH, svjedoci smo da se prešlo i na pokušaj opstrukcije rada kompanije i kroz fizičko uništenje imovine", poručili su iz ove kompanije.\nTehničke ekipe Telemacha potrudiće se da u najbržem mogućem roku zamijene optičke kablove kako bi se nastavilo pružanje usluge pretplatnicima Telemach BH, a očekujemo da istražni organi u\nnajkraćem roku otkriju počinioce.\nO navedenom slučaju upoznati su nadležni policijski organi, te će u skladu s tim biti podnesena krivična prijava Kantonalnom tužilaštvu Kantona Sarajevo. Krivični Zakon FBiH propisuje niz krivičnih dijela od oštećenja tuđih stvari i imovine do ugrožavanja sigurnosti građana onemogućavanjem nesmetane komunikacije posebno sa hitnim službama.\nTagovi: Telemach BiH Grbavica Sarajevo tužba\n... / Pokrenuta istraga nakon što je Telemach iz ponude izbacio Arena Sport kanale\n! / Oglasila se Sport Arena: Telemach jedino nije odlučio produžiti ugovor


Prva internet organska pijaca - Organska poljoprivreda\nOrganik net (OrganicNet), društvena tržnica organske hrane, koju je izgradila novosadska kompanija Eton Digital uz podršku nemačkog akceleratora “FInish”-a, počinje sa radom i otvorena je za sve zainteresovane za besplatnu registraciju.\nOrganicNet povezuje proizvođače organske hrane sa kupcima u njihovoj blizini i omogućuje kupcima da lako pronađu domaću organsku hranu i proizvođače na osnovu lokacije. Kako je saopštila kompanija, proizvođači organske hrane mogu da kreiraju svoju onlajn prodavnicu, postave svoje proizvode, detaljnije opišu način proizvodnje, izaberu načine preuzimanja proizvoda, i prilože sertifikate koje poseduju, dok kupci mogu da poruče proizvode i dogovore se o isporuci. Sertifikacione kuće takođe imaju mogućnost da kreiraju svoj profil i opišu svoje usluge kao i da dodaju standarde kompanije i aplikacione formulare.\nKupovina na platformi je zasnovana na poverenju i reputaciji, tako će i kupci i prodavci nakon preuzimanja proizvoda biti u mogućnosti da ocene saradnju. Osim direktnog kontakta sa proizvođačima, kupci će sami moći da se uvere u istinitost porekla organskog proizvoda, direktnim uvidom u svaki od sertifikata.\n“OrganicNet omogućuje proizvođačima da sami odrede cenu i sertifikatom potvrde kvalitet hrane, a mi smo razvili i sistem ocenjivanja koji će omogućiti svakom korisniku da podeli svoja iskustva i utiske o međusobnoj saradnji, tako da i prodavac i kupac mogu da donesu informisanu odluku pre nego što stupe u kontakt”, objašnjava Stanislava Stojanović Novoselac, direktorka projekta OrganicNet.\nOrganicNet je i platforma za deljenje znanja koja na jednom mestu nudi različit edukativni sadržaj koji je namenjen proizvođačima organske hrane i onima koji žele da se bave organskom poljoprivredom. Da bi unapredili i svoj posao i sektor organske poljoprivrede, proizvođači imaju mogućnost da prenesu svoja iskustva i podele primere dobre prakse o različitim sektorima i pomognu drugima da započnu svoju proizvodnju.\nI kao društvena tržnica i platforma za deljenje znanja, OrganicNet je posvećen promovisanju organskog pokreta i zdravog načina života.\nPlatforma je besplatna za kupce, dok je za proizvođače besplatna prvih 6 meseci posle čega se naplaćuje mesečna članarina.\nPoslednja izmena 15 Apr, 2016 10:31\nTagovi: organic net eton digital kompanija stanislava stojanović novoselac proizvođačima kupci registracija organskih


Dali su živote za „Slobodnu Vojvodinu“ | Vojvođanski klub\nDali su živote za „Slobodnu Vojvodinu“\nList „Slobodna Vojvodina“ je pokrenut ilegalno od strane rukovodstva Narodnooslobodilačkog odbora Vojvodine, 15. novembra 1942. Štampan je u ilegalnoj podzemnoj štampariji na tadašnjoj periferiji Novog Sada. List je predstavljao glasilo Pokrajinskog Narodnooslobodilačkog odbora Vojvodine. Prvi urednik lista bio je potonji narodni heroj Svetozar Marković Toza, a pored Markovića, tekstove su pisali i Branko Bajić i Nikola Petrović. List je štampan na geštetneru i ilegalnim kanalima rasturan po Bačkoj. Kad je kurir koji je iznosio novine iz baze bio uhapšen, odao je adresu štamparije i četiri dana posle izlaska prvog broja, 19. novembra, mađarska policija je zajedno sa žandarmima opkolila kuću i otkrila bazu izgrađenu ispod dvorišne terase. Svetozar Marković i Branko Bajić su pružili oružani otpor. Tom prilikom, Branko Bajić je poginuo. Urednik lista, Svetozar Marković je teško ranjen i uhapšen. Izveden je vojni sud, gde je osuđen na smrt. Obešen je u kasarni u Futoškoj ulici 9. februara 1943. Preživeli Nikola Petrović je, zajedno sa Gezom Tikvickim, organizovao novu bazu u Starom Vrbasu, tako da naredni brojevi lista izlaze ovde, potom u Paragama, zatim se list seli u Surduk (urednik Jovan Popović), pa u Petrovgrad (današnji Zrenjanin), da bi na kraju 19. novembra 1944. „Slobodna Vojvodina“ bila vraćena u Novi Sad.\nNakon oslobođenja je izlazila kao dnevni list na srpskom i mađarskom jeziku. Mađarska verzija lista nosila je naziv “Szabad Vajdaság”, a kasnie je preimenovana u “Magyar Szó” (“Mađarska reč”). Verzija lista na srpskom jeziku izlazila je pod imenom „Slobodna Vojvodina“ sve do kraja 1952., a od 1. januara 1953. izlazi pod imenom „Dnevnik“.\nSvetozar Marković Toza, urednik „Slobodne Vojvodine“, ranjen prilikom odbrane baze lista, uhapšen, mučen i na kraju streljan jer nije hteo da oda ostale učesnike u pisanju, štampi i distribuiranju „Slobodne Vojvodine“.\nBranko Bajić, poginuo u okršaju sa okupatorima, braneći bazu „Slobodne Vojvodine“


Gradonačelnik Beograda prof. dr Zoran Radojičić i generalni direktor kompanije NIS Kiril Tjurdenjev potpisali su danas u Starom dvoru sporazum o saradnji „Zajednici zajedno”. Ovaj program usmeren je na socijalno-ekonomski razvoj opština i gradova u kojim NIS posluje, među kojima značajno mesto zauzima Beograd.\nPotpisivanju su prisustvovali predsednik Skupštine grada Nikola Nikodijević, pomoćnici gradonačelnika Andreja Mladenović, Milutin Folić i Aleksandar Marković, članovi Gradskog veća, kao i gradski sekretari i predstavnici Gradske uprave.\nGradonačelnik je izrazio veliko zadovoljstvo što danas ima priliku da potpiše novi sporazum sa kompanijom NIS. Ovaj sporazum, naveo je Radojičić, govori o daljoj saradnji Naftne industrije Srbije i Grada Beograda i lepo je prisetiti se aktivnosti koje je NIS imao tokom realizacije projekta „Zajednici zajedno”.\n– Aktivnosti koje su realizovane u okviru ovog projekta poboljšavaju kvalitet života svakog Beograđanina. Do sada je realizovano 50 projekata u vrednosti od 250 miliona dinara i mogu da kažem da je to umnogome promenilo grad u kojem živimo nabolje. Aktivnosti koje NIS sprovodi tokom realizacije akcija iz ovog projekta razvijaju grad u pravcu naše vizije, odnosno boljeg, lepšeg i zdravijeg Beograda – rekao je Radojičić.\nOn je dodao da je velika čast imati mogućnost za saradnju sa značajnom i uspešnom kompanijom poput NIS-a, pa je svima u Gradu Beogradu drago što se nastavlja zajednička realizacija projekta „Zajednici zajedno”.\n– Siguran sam da će u narednom periodu delovanje Beograda i kompanije NIS imati isti pravac, jer delimo viziju da Beograd bude bolji za život svakog građanina – zaključio je Radojičić.\nDirektor NIS-a Kiril Tjurdenjev istakao je da je pravi razvoj jedne kompanije moguć samo uz razvoj zajednice u kojoj posluje.\n– Koliko je to važno za NIS vidi se po projektu „Zajednici zajedno”. U pitanju je partnerstvo koje traje već više od 10 godina i od kojeg lokalne zajednice u Srbiji na godišnjem nivou dobijaju oko milion evra. Beograd za nas ima posebno mesto i ne predstavlja samo adresu, već pouzdanog partnera i saradnika na mnogim projektima. Cilj je uvek isti, dobrobit građana i ovog lepog grada – rekao je Tjurdenjev.\nNakon potpisivanja, pomoćnik gradonačelnika Beograda Andreja Mladenović je održao kratku prezentaciju o budućoj saradnji Grada Beograda i NIS-a, odnosno o zemljištu koje je kompanija NIS ustupila Beogradu.\n– Kompanija NIS je pronašla model prema kojem će ustupiti gradu lokaciju koja se nalazi između Mosta na Adi i fabrike šećera. Ta lokacija je veoma važna za grad jer omogućava nastavak spuštanja grada na reke. Planirano je uređenje Čukaričkog rukavca, gde će biti izgrađena marina, dok će na zemljištu koje je NIS ustupio biti moguća gradnja na površini od 5,5 hektara, sa čukaričke strane Mosta na Adi – rekao je Mladenović.


Poslednja u nizi detaljnih analiza kojim se bavimo po završetku jesenjeg dela prvenstva svakako jeste i ona najzanimljivija, u fudbalu dosta često i najvažnija, a to su postignuti pogodci, asistencije, igrači utakmica ali i pojedinci koji su svojim zalaganjem zaslužili mesto u ovoj segmentu. U predhondoj analizi mogli ste pročitati koliko su vremena na terenu proveli svi prvotimci Borca, što je takođe bitno kako bi smo dobili jednu pravu sliku pojedinačnih učinaka crveno-plavih ove jeseni.\nKao što je već poznato, najbolji strelac aleksandrovčana u prvom delu sezone je Danijel Kočiš koji je postigao 7 od ukupno 30 pogodaka koliko su crveno-plavi postigli u prvom delu sezone. Posle Kočiša, na listi strelaca slede Grujić, Rašeta i Birčanin sa po 4 pogodaka, ali i Grbić, Cobor i Ivančević sa po 3 postignuta pogodka ove jeseni.\nU listu strelaca po jednom su se upisali još Vladimir Zečević, Aleksandar Bicok i Dragan Gajinov.\nŠto se asistencija tiče, pravi motor ekipe u finišu prvog dela sezone bio je Dragan Gajinov koji je čak 5 puta asistirao svojim saigračima pri postizanju pogodaka. Najbolji asisten iz prethodne sezone, Slobodan Grbić, i ove sezone je bio na visini svog zadatka pa je zabeležio 4 asistencije, dok je Željko Grujić upisao 3. Kočiš je dva puta kreirao pogodke svojim saigračima dok su Kovačević, Bicok, Birčanin i Rašeta upisali po jednu asistenciju.\nI ove sezone smo pratili igre svakog igrača pojedinačno pa smo u devet navrata dodelili i titulu igrača utakmice. Željko Grujić je u dva navrata bio najbolji pojedinac crveno-plavih na terenu, a po jednom ovaj epitet poneli su i Ranko Kovanov, Slobodan Grbić, Nikola Cobor, Marko Ivančević, Igor Birčanin, Dragan Gajinov i Ilija Rašeta.\nMeđu stativama veće dileme nije bilo. Gajinov je bio standardna opcija pa su tako svi primljini golovi ove jeseni padali za vreme njegovog branjenja. Ipak, nikako ne smemo zaboraviti veliki broj situacija i utakmice kada je Gajinov svojim odbranama sačuvao svoj klub od poraza ili gubitka bodova. U dva navrata Kovanov je menjao Gajinova i uspeo da sačuva svoju mrežu u obe utakmice.\nOvim podacima završavamo detaljnu analizu jesenjeg dela prvenstva. U prethodnih desetak dana prošli smo kroz svaku utakmicu, svaki klub i svaki bitan detalj vezan za provimce aleksandrovačkog Borca. Spuštamu zavesu na prvi deo sezone i okrećemo se ka početku zimskih priprema i prolećni deo prvenstva.


JobFair18 - O projektu\nSajam poslova „JobFair 18 - Kreiraj svoju budućnost!” održaće se 5. i 6. novembra 2018. godine tradicionalno u Zgradi tehničkih fakulteta. Četrnaesti put zaredom organizatori Sajma, studenti volonteri, radiće na ostvarivanju zajedničke misije – smanjenju nezaposlenosti među mladima, obezbeđivanju najkvalitetnijeg kadra poslodavcima i uspostavljanju bolje komunikacije između obrazovnog sistema, kompanija koje posluju u našoj zemlji i studenata.\nStudenti će imati priliku da se na jednom mestu upoznaju sa velikim brojem kompanija iz tehničko-tehnoloških i prirodno-matematičkih struka, saznaju više o poslovima i praksama u ponudi, kao i o tome koja znanja i veštine je potrebno da razvijaju kako bi se lakše zaposlili. Kao i proteklih godina, u planu su brojna predavanja, tribine i treninzi koji će studentima pomoći da efikasnije predstave svoje kvalitete poslodavcima. Interesovanje koje su studenti širom Srbije tokom prethodnih godina pokazali za JobFair doprinelo je jačanju nacionalnog karaktera Sajma, stoga ćemo se i ove godine potruditi da što više naših kolega sa svih univerziteta u Srbiji dobije priliku da se uživo predstavi poslodavcima i upozna sa aktuelnim trendovima u svojoj struci.\n„JobFair 18 - Kreiraj svoju budućnost!” vidimo kao izuzetnu priliku za nalaženje posla ili prakse, a ujedno i najbolje mesto za razmenu ideja i informacija o novinama na tržištu rada. Iz tog razloga ćemo se potruditi da ovog novembra što više predstavnika obrazovnih ustanova, kao i kompanija i studenata, doprinese svojim prisustvom i aktivnim učešćem na Sajmu.\nOhrabreni dosadašnjim uspesima, sa istim duhom i vizijom počeli smo da organizujemo i predstojeći „JobFair”. Potrudićemo se da nastavimo tradiciju uspešno organizovanih Sajmova i opravdamo kako Vaše poverenje tako i Vaša očekivanja.


Upravljanje plastikom u paketu cirkularne ekonomije - Portal Kvalitet\nUpravljanje plastikom u paketu cirkularne ekonomije\nSrbija se sprema za donošenje strategije upravljanja plastikom do 2030. godine u paketu cirkularne ekonomije, a o toj temi su na velikom skupu u PKS razgovarali predstavnici nadležnih organa, velikih trgovinskih lanaca, proizvođači hrane i pića, i recikleri.\nSvi plastični proizvodi posle izvesnog vremena postaju otpad: vodovodne cevi posle 50 godina upotrebe, u automobilskoj industriji posle 15 godina, dok ambalaža ima vrlo kratak radni vek. U Srbiji se svake godine generiše oko 100.000 tona ambalažnog otpada, od čega se 10 do 15 odsto spaljuje, od 27 do 30 odsto se reciklira, a više od 60 odsto završi na deponijama, izjavio je sekretar Udruženja za hemijsku, gumarsku i industriju nemetala PKS Dragan Stevanović.\nPrema rečima učesnika skupa u PKS, plastičarska industrija je u Srbiji veoma razvijena i zapošljava više od 16.500 radnika, a u prošloj godini ostvarila je izvoz veći od 800 miliona evra.\n"Da bismo zaštitili domaću proizvodnju, a pre svega životnu sredinu, proizvođači plastičnih proizvoda su podneli inicijativu da se formira radna grupa koja bi uradila nacrt strategije upravljanja plastikom do 2030. godine u paketu cirkularne ekonomije", kazao je Stevanović.\nStevanović je istakao da je radna grupa je snimila situaciju, analizirala stanje po pitanju upravljanja plastičnim otpadom u Srbiji, predstavila viziju, strateške ciljeve, mere i rokove za ostvarivanje tih ciljeva, a ceo nacrt strategije oslanja se na Strategiju EU usvojenu u januaru prošle godine i evropske direktive iz te oblasti.\nProizvođači kažu da je plastika jako bitna i da će ostati izuzetno važna u industriji, kao što su i svesni ograničenja, ali i navode da tranzicioni period ne može biti kratak. Predsednik Sekcije za plastične kese PKS Viktor Grujić ukazao je da nijedna zemlja EU nije potpuno zabranila upotrebu plastičnih kesa, ali da se nastoji da se njihova upotreba svede na najmanju moguću meru.\n"Naplata plastičnih kesa je dobar način za smanjenje njihove upotrebe, a upotreba papirnih kesa nije odgovarajuća zamena, jer papirne kese ne mogu da se recikliraju i predstavljale bi nepovratno bačen resurs", rekao je Grujičić.\nRukovodilac Centra za cirkularnu ekonomiju PKS Siniša Mitrović istakao je na današnjem skupu da će narednih 30 dana trajati dijalog sa proizvođačima i reciklerima o tome koje je to najbolje i održivo rešenje. Mitrović je najavio održavanje četiri rasprave, i to u Subotici, Kruševcu, Nišu i Valjevu, posle čega je predviđen i dijalog sa predstavnicima ministarstava trgovine, privrede i zaštite životne sredine.\nStrategija, kazao je Mitrović, obuhvata mnoge teme među kojima su pitanja depozitnog sistema, upotrebe plastičnih kesa, javno-komunalnog sektora i cena komunalnih usluga.\n"Bez integrisanog pristupa ne možemo završiti ovaj veliki nacionalni posao", rekao je Mitrović. Naveo je da su plastične kese "mejnstrim" tema, ali i naglasio da je važno sagledati kakva je sudbina proizvođača, šta je sa zaposlenima, kako će se kese reciklirati i kakva je uloga javno-komunalnih preduzeća i sakupljača.\nDirektor Agencije za zaštitu životne sredine Filip Radović ukazao je da godišnje u Srbiji upotrebimo 2,4 milijarde plastičnih kesa i da tranzicija ka eliminisanju plastičnih kesa treba da bude proces, odnosno, da će morati da se menjaju i navike kupaca koji bi u prodavnicu trebalo da nose ceger.\nSekretar Udruženja za trgovinu PKS Žarko Malinović je izjavio da je to udruženje motivisalo trgovinske lance da naplaćuju plastične kese i da je njihova upotreba za godinu dana smanjena za 60 odsto. "Mnogi su do tih rezultata dolazili za četiri godine", kaže Malinović.\nPredstavnici reciklažnog sektora ocenili su nacrt strategije kao interesantan, uz navode da pored osam zemalja EU koje su uvele depozitni sistem za ambalažni otpad, još šest zemalja u Evropi radi na njegovom uvođenju.


EU snažno osudjuje ”svako nasilje“ na Kosovu\nEvropska unija i sjevernoatlantski savez snažno osudjuju "svako nasilje" na Kosovu, tražeći provodjenje pune istrage o tome ko stoji iza napada, u kojem su poginula dva srpska mladića.\nU središtu NATO, prije donošenja konačnih zaključaka, žele da sačekaju rezultate istrage i saznaju kakvi su motivi stajali iza napada. Naglašavaju da, ako je napad, u kojem su živote izgubila dva mladića, a druga dvojica ranjeni, izveden iz etničkih pobuda, tada je on usmjeren direktno protiv uspostavljanja multietničkog Kosova, što je i jedan od ključnih standarda koji trebaju da se sprovedu.\nStanovnicima Kosova se upućuje poziv da, u ovom osjetljivom i, po monogo čemu presudnom vremenu, iskažu zrelost, imajući na umu da od njih zavisi sadržaj izvještaja ambasadora Kai Eidea, koji će imati "nesumnjiv uticaj na buduće kosovske prilike". Upozorava se, takodje, da NATO neće dozvoliti nemire i nasilje koje bi zaprijetilo stabilnosti Kosova i šireg balkanskog regiona.\nNapad na mladiće na Kosovu je snažno osudio i visoki predstavnik EU, Javier Solana, oglašavajući se sa diplomatske misije po Bliskom Istoku.\nOn kaže da je duboko zabrinut incidentom, koji je uzročio smrt dvojice srpskih mladića. Solana snažno osudujuje ovak kriminalan čin i zahtijeva od kosovskih vlasti da učine sve što je u njhovoj moći kako bi rasvijetlili sve pojedinosti i okolnosti incidenta i priveli pravdi počinioce.


29. Jun 2000 19:49 (GMT+01:00)\nPosle Holbrukovog zalaganja za isključenje SRJ iz UN\nŽrtva narod, a ne predsednik\nBEOGRAD - Američki predstavnik u UN, Ričard Holbruk, založio se za isključenje SRJ iz članstva u ovoj organizaciji. Pitali smo šta o isključenju naše zemlje, jednog od osnivača UN, kažu opozicioni predstavnici.\n- Iako se to pravda potrebom da SRJ mora prvo da se isključi, a posle toga ponovo pokrene inicijativa za njen prijem u UN, smatramo da bi bilo neadekvatno da se prekida državni kontinuitet Crne Gore i Srbije - kaže Boris Tadić, potpredsednik DS.\n"Svoj pakleni naum da iz svetske organizacije izbrišu državu koja je bila njen osnivač, Holbruk i Olbrajtova pokušaće ponovo da predstave kao kažnjavanje predsednika SRJ, a u stvari će se obračunavati s njim preko naših leđa", smatra DA.\n- Vlast je sebe diskreditovala svih ovih godina, ali put koji nam treba nije put izolacije već demokratizacije zemlje - kaže predsednik DC Dragoljub Mićunović.\nŠainović je rekao da ova Holbrukova inicijativa "gubi podršku kod članica Saveta bezbednosti". "Sve više zemalja, članica SB, suprotstavlja se njegovoj inicijativi, što predstavlja krah američke politike prema našoj zemlji".\nNenad Čanak, predsednik LSV-a, naglašava da je potpuno jasno da Crna Gora i Srbija ne mogu biti jedini naslednici SFRJ.\n- Sporna je želja režima da bude jedini naslednik SFRJ a da ne preuzme obaveze stare države - smatra Čanak.\nIsto misli i savetnik šefa SPO-a, Ognjen Pribićević. "Kako prethodna država SFRJ ne postoji pa nemamo kontinuitet, logično je da ponovo zatražimo prijem u ovu organizaciju", dodao je Pribićević.\nŠef ND Dušan Mihajlović kaže da je ovo još jedan od pogrešnih poteza koji je udar u leđa opozicije "i pojas za spasavanje režimu koji se davi".\n- G. Holbruk je i dosad, u savezu s Miloševićem, benzinom gasio požar na Balkanu, ali je problem što žrtve nisu bili gospoda Holbruk i Milošević, već nedužni građani.\nŽ. B. - N. M.\n15:15h Kušner i vladika Artemije potpisali sporazum: Srbe će čuvati specijalci\n15:20h Bernar Kušner, šef Unmika: Kosovu autonomija iz 1974. godine\n15:25h "Glas" istražuje: Kome veruju kosovski Šiptari?\nMilo Đukanović u intervjuu nedeljniku NIN: Sve smo bliži referendumu\n15:45h Nastavljena privođenja neistomišljenika širom Srbije\n16:25h Olbrajtova optužila Miloševića: Uništavanje demokratije\n16:30h Ko je ovaj čovek: Milomir Minić\n16:40h Kakav je sadašnji status SR Jugoslavije u UN?\n16:50h Reorganizacija u MUP-u Srbije\n17:00h Jojić: Neistomišljenici "bez brige"\n17:10h Predlog akta protiv terorizma u petak pred saveznim poslancima\n17:20h GSS: Sporna samo Vojvodina\n17:31h Šainović o Predlogu zakona protiv terorizma: Miroljubivi nemaju razloga za brigu\n17:45h Genadij Seleznjov u Rimu: Milošević jugoslovenski problem\n18:00h Deset vojvođanskih opozicionih partija pozdravilo dogovor udružene opozicije Srbije\n18:47h Suspendovan Zakon o otkupu stanova u RS\n19:49h Posle Holbrukovog zalaganja za isključenje SRJ iz UN: Žrtva narod, a ne predsednik\n23:33h Deblokiran put Priština-Peć\n23:35h "Kriminalistički dosije" Marije Čukić: U policiji zbog unuka iz Otpora


Rukometna reprezentacija Makedonije - Blic Sport\nRukometna reprezentacija Srbije, čiji je "Blic" medijski sponzor, poražena je u pretposlednjoj proveri pred odlazak na Svetsko prvenstvo u Nemačkoj koje se održava od 10. do 27. januara.\nNISU SE DOZVALI PAMETI Makedonci kažnjeni zbog gaća i čarapa\nRukometaši Makedonije se nisu dozvali pameti, pa su i na drugom vezanom šampionatu Evrope kažnjeni zbog neadekvatne opreme. Ovoga puta Savez je kažnjen zbog različitih čarapa, kao i "streč" gaća, koje su se videle ispod šortseva pojedinih reprezentativaca.\nPODRŽITE "ORLOVE" PRED EP U HRVATSKOJ Besplatan ulaz na rukometni meč Srbija - Makedonija\nLjubitelji rukometa moći će da u Beogradu u petak podrže našu reprezentaciju u njenom jedinom zvaničnom kontrolnom meču pred početak prvenstva Evrope u Hrvatskoj.\nRukometašima Makedonije 40.000 evra za plasman na prvenstvo Evrope\nUpravni odbor Rukometne federacije Makedonije nagradio je mušku nacionalnu selekciju sa 40.000 evra za plasman na Evropsko prvenstvo.\nRUKOMETNO SP Makedonci izbegli mrežu "ribara" i Francuze u osmini finala\nGubili su Kire Lazarov i društvo do pred kraj meča sa Islanđanima, ali su uspeli da izbore remi (27:27) i za protivnika u osmini finala izaberu Norvežane.\nPRVO ČARAPE, SAD BROJEVI Rukometaši Makedonije kažnjeni jer nisu izašli na teren po redu\nRukometni savez Makedonije (RFM) moraće da plati 500 franaka, pošto njegovi reprezentativci nisu izašli na teren po redu, prema brojevima na dresovima tokom predstavljanja uoči utakmice sa Tunisom na Svetskom prvenstvu, preneli su makedonski mediji.\nDanac Hansen najbolji rukometaš godine, a Lazarov bez premca kao desni bek\nRukometaš Barselone i kapiten reprezentacije Makedonije Kiril Lazarov proglašen je za najboljeg desnog beka na svetu u 2016. godini u izboru specijalizovanog rukometnog sajta Hendbol planet (handball-planet.com).\nHrvatski trener Lino Červar novi je selektor rukometne reprezentacije Makedonije, objavilli su makedonski mediji.\nSelektor rukometne reprezentacije Makedonije Ivica Obrvan će u utakmici protiv Čilea poslednji put voditi makedonski nacionalnu selekciju, a povlačenje iz reprezentacije najavili su i igrači Naumče Mojskovski i Filip Mirkulovski.\nZajednica sudija: Rukometaši su brutalno oštećeni na Evropskom prvenstvu\nZajednica sudija i kontrolora Rukometnog saveza Srbije zaključila je da je izjednačujući Makedonije protiv Srbije na prvenstvu Evrope bio neregularan i da je ekipa Dejana Perića drastično oštećena.\nSUSRET ODLUKE Kapiten Makedonije hvali naše rukometaše, ali očekuje pobedu\nKapiten makedonske rukometne reprezentacije Kiril Lazarov pohvalio je igru Srbije na Evropskom prvenstvu u Poljskoj, ali je izrazio uverenje da Makedonija može da pobedi u odlučujućoj utakmici u utorak (18.15).


Hronika - datum: 2017-02-15 NEVLADIN SEKTOR POZVAO NADLEŽNE DA SPRIJEČE ZLOUPOTREBU ZAKONA OD STRANE PORODICE BIVŠEG FUNKCIONERA DPS-A\nSvetozar i Miloš Marović Marovići se rugaju sporazumima sa tužilaštvom\nMogućnost da Miloš Marović, najvjerovatnije uz nanogicu, kaznu provede u stanu u Beogradu iz nevladinog sektora su nazvali izrugivanjem pravde i instituta sporazumnog priznanja krivice. Sin bivšeg visokog funkcionera DPS-a Svetozara Marovića krajem prošle godine dobio je državljanstvo Srbije, potvrdio je njegov branilac advokat Zdravko Begović. Na ovaj način mlađi Marović može tražiti da kaznu zatvora od godinu dana, koliko je osuđen sklapajući sporazum sa Specijalnim državnim tužilaštvom, odsluži u Srbiji, i to u kućnom pritvoru. Davanje ovakve mogućnosti Marovićevom sinu, koji je priznao da je učestvovao u korupciji na visokom novou, osudili su Dejan Milovac iz MANS-a i Tamara Milaš iz Centra za građansko obrazovanje.\nMilovac je kazao da mogućnost da Miloš Marović uopšte i ne služi zatvorsku kaznu u Crnoj Gori pokazuje koliki je bio besmisao sklapanja sporazuma sa njim i u kojoj mjeri je crnogorsko tužilaštvo obezbijedilo da tim sporazumom javnost bude ubijeđena da je one koji kradu stigla zaslužena kazna.\n– Smatram da su rijetki oni koji smatraju da je bilo ko od članova porodice Marović adekvatno sankcionisan za krivična djela koja su počinili, ili da je crnogorsko tužilaštvo takvim sporazumima poslalo bilo kakvu poruku javnosti osim one da se kriminal i korupcija u Crnoj Gori isplate – kazao je Milovac za „Dan”.\nOn je rekao i da ne bi bilo iznenađenje da u nekom narednom periodu i Svetozar Marović, koji je osuđen na skoro četiri godine robije ne zatraži i dobije državljanstvo neke zemlje u kojoj će mu biti komotnije da „odsluži” zatvorsku kaznu koja mu je dosuđena.\nTamara Milaš, saradnica na programima u CGO, kazala je da bi bilo interesantno znati po kojem je osnovu Marović dobio srpsko državljanstvo, imajući u vidu da se radi o licu koje je osuđeno za teška krivična djela i da je moralo tražiti otpust od crnogorskog državljanstva, a o čemu bi nadlaženi organi u Crnoj Gori morali biti obaviješteni. Sadašnja situacija, dodala je Milaš, otvara sumnju da je dosadašnje odlaganje odsluženja zatvorske kazne bilo kupovanje vremena, a što otvara i pitanje odgovornosti svih onih koji su bili u tom lancu koji je omogućio ovoliko odugovlačenje primjene te zatvorske kazne.\n– Primjer mladog Marovića je, na neki način, od početka upućivao na određeni povlašćeni položaj, što je pojačala primjena instituta sporazumnog priznanja krivice, a koji je izazvao oprečne stavove u javnosti. Ukoliko on na kraju samo odsluži godinu dana sa nanogicom u drugoj državi, ili pak bude slobodno šetao beogradskim ulicama, šalje se zaista loša poruka i o svrsishodnosti instituta sporazumnog priznanja krivice, ali i ukupnom stanju u našem pravosuđu. Ovakvi primjeri opominju kako selektivnost u krivičnom gonjenju i nerezistentnost na neprimjerene političke ili druge uticaje razara ukupni koncept vladavine prava u Crnoj Gori. Ironično je pričati o tome da smo svi jednaki pred zakonom ako imamo osobe osuđene za najteža krivična djela koji i one simbolične kazne na koje su osuđeni izigravaju, a da sistem ne reaguje na to – kazala je Milaš.\nMarovićev branilac, advokat Begović, potvrdio da je njegov branjenik krajem prošle godine uputio molbu Srbiji za dobijanje srpskog državljanstva budući da je i prije pokretanja postupka u kojem je pravosnažno osuđen živio u Beogradu.\n– S obzirom na to da je državljanin Srbije, po zakonu ima mogućnost da kaznu zatvora kojom je osuđen presudom Višeg suda na jednu godinu može je izdržavati u toj državi. Tu mu je porodica i tu je, objektivno, privilegovan u smislu da bi za vrijeme izdržavanja kazne bio sa svojom porodicom – rekao je Begović.\nObjasnio je da Krivični zakon Srbije dozvoljava mogućnost da se kazna zatvora do godinu može izdržavati u kućnom pritvoru, navodeći da je to vjerovatno bio jedan od glavnih razloga da je Marović tu varijantu izabrao.\nNa pitanje da li su njegovi klijenti izbjegavali kaznu, pod raznim izgovorima, i da li su sve vrijeme preko njega manipulisali sa pravosudnim institucijama u Crnoj Gori, Begović je odgovorio odrično.\n– Sve što su moji branjenici radili bilo je u skladu sa zakonskom procedrom – kazao je Begović.\nMinistarstvo pravde da reaguje\nDa bi se izbjegao još jedan udar na ugled države Crne Gore, kao i njenih pravosudnih institucija, Milaš je pozvala nadležno Ministarstvo pravde da učini sve kako ne bi dozvolili ovakvo odsluženje zakonske kazne. Ona je rekla da ministarstvo treba da preduzme neophodne mjere i radnje da Miloš Marović odsluži zatvorsku kaznu tamo gdje je to predviđeno sporazumom, jer je u trenucima zaključivanja sporazuma o priznanju krivice on bio crnogorski državljanin.\n– U suprotnom, ovo će biti ubilježeno kao fingirani proces i direktan udarac u nepristrasnost, nezavisnost i efikasnost pravosudnih institucija u Crnoj Gori, što značajno dovodi u sumnju karakter i domete učinjenih reformi – dodala je ona.\nSumnjivo liječenje u Beogradu\nMilovac je istakao i da su sumnjivi navodi da se Miloš i Svetozar Marović nalaze na liječenju, zbog čega je njihov odlazak u spuški zatvor više puta odlagan.\n– Koliko su bolesni i na koji način se u Beogradu liječe članovi porodice Marović smo već imali prilike da vidimo, pa smatram da je odluka o uzimanju srpskog državljanstva bila samo formalizacija situacije koju smo imali u stvarnosti – potpuno nepoštovanje sudova i izvrgavanje ruglu potpisanih sporazuma – kazao je Milovac.


Stefanović: Svaki napad na policajce mora biti najoštrije kažnjen – SOLARIS MEDIA\nMinistar unutrašnjih poslova Srbije Nebojša Stefanović izjavio je danas, povodom novog slučaja napada na policijske službenike, koji su uprkos tome uspeli da spreče pokušaj krađe u Boru, da će predložiti hitne izmene zakona kojim će se pooštriti kazne za napade na pripadnike MUP-a.\n„Svaki napad na policajce mora biti najoštrije kažnjen i u tom smislu ćemo predložiti Ministarstvu pravde promene zakona koji će značiti oštrije kažnjavanje svih onih koji se drznu da tako nešto učine“, kazao je Stefanović, navodi se u saopštenju MUP-a.\nOn je istakao da „svaki napad na policajca treba da dobije najoštriji odgovor države, zato što je napad na policiju, napad na Srbiju“.\n„Njihove intervencije često prati velika opasnost i policajci rizikuju živote prilikom svakog izlaska na teren. Zato dajem punu podršku svim pripadnicima Ministarstva unutrašnjih poslova koji svakodnevno intervenišu, koji čuvaju javni red i mir i koji se svojim radom trude da Srbija bude maksimalno bezbedna“, istakao je Stefanović.\nPolicija u Boru sprečila je noćas pokušaj kradje u objektu Šumske uprаve Bor, а policijski službenik je ranio osumnjičenog I. S. (30) prilikom pokušаjа bekstvа, saopštilo je ranije danas MUP.\nDo incidenta je došlo pošto su policajci uzviknuli „Policija, izadji“ ispred objekta Šumske uprаve Bor, a osumnjičeni je sа biber sprejom u ruci izleteo iz objektа i poprskаo policijskog službenikа, kаko bi gа onesposobio i pobegаo. Policijski službenik je u sаmoodbrаni ispаlio hitаc iz pištoljа i rаnio osumnjičenog, koji je prevezen u Klinički centаr Niš.\nIzvor: Tanjug, rs.n1info.com\nMinićevo: POSLE 1OO GODINA OTKRIVENO MESTO STRELJANJA TIMOČKIH SELJAKA\n← Policija noćas sprečila krađu u Boru, osumnjičeni ranjen!\nDr Branislav Mihajlović predsedava novim skupštinskim sazivom u Boru, bitka za predsednika! →


Najava mečeva 7.kola Prve lige Srbije\n13. septembar, 2018.\nOd petka do ponedeljka na programu su svi mečevi 7.kola Prve lige Srbije u sezoni 2018/19, a u nastavku su parovi i termini mečeva.\nBUDUĆNOST – NOVI PAZAR (petak 14.septembar, 16:00 časova)\nPrvi meč 7.kola Prve lige Srbije igra se u Dobanovcima gde ekipa Budućnosti dočekuje ekipu Novog Pazara iz istoimenog grada. Domaćini su na startu aktuelne sezone zabeležili samo jednu pobedu, uz tri remija i dva poraza, pa sa 6 bodova na svom kontu trenutno zauzimaju 9.mesto na tabeli. Gosti još uvek nemaju nijednu pobedu, uz čak četiri remija i dva poraza, pa sa 4 boda na svom kontu trenutno zauzimaju 14.mesto na tabeli.\nBEŽANIJA – INĐIJA (subota 15.septembar, 16:00 časova)\nDerbi meč 7.kola Prve lige Srbije igra se u Beogradu gde ekipa Bežanije dočekuje ekipu Inđije iz istoimene opštine. Domaćini su odlično započeli aktuelnu sezonu ostvarivši četiri pobede, uz jedan remi i jedan poraz, pa sa 13 bodova na svom kontu trenutno zauzimaju 2.mesto na tabeli. Gosti su bili još uspešniji i još uvek nemaju nijedan poraz, uz pet pobeda i jedan remi, pa sa 16 bodova na svom kontu trenutno zauzimaju 1.mesto na tabeli.\nTSC – OFK BEČEJ 1918 (subota 15.septembar, 16:00 časova)\nEkipa TSC-a iz Bačke Topole će u okviru 7.kola Prve lige Srbije u Senti dočekati ekipu OFK Bečej 1918 iz istoimene opštine. Domaćini su na startu sezone ostvarili samo jednu pobedu, uz tri remija i dva poraza, pa sa 6 bodova na svom kontu trenutno zauzimaju 10.mesto na tabeli. Gosti su na startu sezone stigli do dve pobede, uz čak četiri poraza, pa sa 6 bodova na svom kontu zauzimaju 12.mesto na tabeli.\nJAVOR MATIS – SLOBODA (nedelja 16.septembar, 16:00 časova)\nIvanjički Javor Matis će u okviru 7.kola Prve lige Srbije na svom stadionu dočekati goste iz Užica, ekipu Slobode. Domaćini su na startu sezone zabeležili tri pobede, uz dva remija i jedan poraz, pa sa 11 bodova na svom kontu trenutno zauzimaju 5.mesto na tabeli. Gosti na startu sezone nisu ostvarili nijednu pobedu, uz dva remija i čak četiri poraza, pa sa samo 2 boda na svom kontu trenutno zauzimaju poslednje 16.mesto na tabeli.\nOFK ŽARKOVO – TRAYAL (nedelja 16.septembar, 16:00 časova)\nBeogradski OFK Žarkovo će u okviru 7.kola Prve lige Srbije dočekati goste iz Kruševca, ekipu Trajala. Domaći tim je na startu sezone stigao do dve pobede, uz isto toliko remija i poraza, pa sa 8 bodova na svom kontu trenutno zauzima 7.mesto na tabeli. Gosti na startu sezone nisu ostvarili nijednu pobedu, uz dva remija i čak četiri poraza, pa sa samo 2 boda na svom kontu trenutno zauzimaju pretposlednje 15.mesto na tabeli.\nSINĐELIĆ – RADNIČKI 1923 (nedelja 16.septembar, 16:00 časova)\nJedan od najzanimljivijih mečeva 7.kola Prve lige Srbije igra se u Beogradu gde ekipa Sinđelića dočekuje goste iz Kragujevca, ekipu Radnički 1923. Domaći tim je na startu sezone bez poraza, uz tri ostvarene pobede i tri remija, pa sa 12 bodova na svom kontu trenutno zauzima 4.mesto na tabeli. Gosti su na startu sezone takođe stigli do tri pobede, uz jedan remi i dva poraza, pa sa 10 bodova na svom kontu trenutno zauzimaju 6.mesto na tabeli.\nZLATIBOR – BORAC (nedelja 16.septembar, 16:00 časova)\nEkipa Zlatibora će u okviru 7.kola Prve lige Srbije na stadionu ’’Švajcarija’’ dočekati goste iz Čačka, ekipu Borca. Domaći tim je odlično započeo debitantsku sezonu sa četiri pobede, uz jedan remi i jedan poraz, pa sa 13 bodova na svom kontu trenutno zauzima 3.mesto na tabeli. Gosti su na startu sezone ostvarili samo jednu pobedu, uz tri remija i dva poraza, pa sa 6 bodova na svom kontu trenutno zauzimaju 11.mesto na tabeli.\nMETALAC – TELEOPTIK (ponedeljak 17.septembar, 18:00 časova, TV)\nPoslednji meč 7.kola Prve lige Srbije igra se u Gornjem Milanovcu gde domaći Metalac dočekuje ekipu zemunskog Teleoptika. Milanovčani su na startu sezone zabeležili samo jednu pobedu, uz čak četiri remija i jedan poraz, pa sa 7 bodova na svom kontu trenutno zauzimaju 8.mesto na tabeli. Gosti su aktuelnu sezonu započeli samo jednom pobedom, uz dva remija i tri poraza, pa sa 5 bodova na svom kontu trenutno zauzimaju 13.mesto na tabeli.


Сертић: Влада донела одлуку о повезивању радног стажа\t| Ministarstvo privrede Republike Srbije\nSertić: Vlada donela odluku o povezivanju radnog staža\nVlada Srbije donela je odluku da se svim radnicima preduzeća iz portfelja Agencije ѕa privatizaciju, koja ove godine odu u stečaj, poveže radni staž, što je bio jedan od najčešćih zahteva radnika u tim preduzećima, rekao je ministar privrede Željko Sertić rekao gostujući na RTS-u.\nOva odluka se odnosi i na radnike u 526 subjekta privatizacije koji ispunjavaju uslove za penziju, najavio je Sertić i dodao da je oformljena radna grupa koja će rešavati probleme u vezi sa tim u navedenim preduzećima.\nMinistar Sertić je istakao da odluka Svetske banke da u narednih pet godina Srbiji odobri kredite u ukupnom iznosu od 2,2 milijarde dolara predstavlja podršku Vladi Srbije i njenoj posvećenosti u sprovođenju strukturnih reformi. „To je pozitivan signal uoči odluke MMF-a o prvoj reviziji trogodišnjeg arannzmana sa našom zemljom“, ocenio je ministar Sertić.\nSertić je istakao da ne postoji nijedan razlog da MMF ne odobri prvu revizuju aranžmana sa Srbijom, jer ne postoji stavka iz preuzetih obaveza sa Fondom koja nije realizovana, ili da bar nije napravljen ozbiljan pomak, rekao je Sertić i dodao da je odluka o kreditu Srbiji uvod za današnje odlučivanje MMF-a u Vašingtonu.\nMinistar je najavio da će u narednih nekoliko dana biti objavljeni javni pozivi za privatizaciju tridesetak domaćih medija, među kojima su Studio B i agencija Tanjug.\n„U četvrtak će biti objavljen oglas za Studio B, a u petak za Tanjug i još trideset i nešto lokalnih medija, koji su se javili ili bili zainteresovani za to“, rekao je Sertić za RTS.\nGovoreći o privatizaciji preostalih 526 društvenih preduzeća, Sertić je naveo da je za 338 firmi definisana sudbina, među kojima će 17 biti izuzeta od stečaja i naplate dugova od poverilaca u narednih godinu dana, a za 44 su već objavljeni javni pozivi za privatizaciju koji treba da budu završeni do 31. oktobra.\nMinistar je istako da je Vlada Srbije u budžetu izdvojila oko 16 milijardi dinara za ovu godinu i još jednom pozvao radnike da iskoriste pravo na otpremnine.\nPočetna»Vesti»Sertić: Vlada donela odluku o povezivanju radnog staža


Jasmin Komić: Ulaganje u nauku – investicija za budućnost | Palelive.com\nPočetna Novosti Univerzitet Jasmin Komić: Ulaganje u nauku – investicija za budućnost\nMinistar nauke i tehnologije Republike Srpske Jasmin Komić rekao je da u naučno-istraživački rad treba stalno ulagati, jer je to investicija za budućnost. „Nauka i naučno-istraživački rad nisu trošak, već dugoročno ulaganje i ulaganje u budućnost“, rekao je Komić novinarima na Palama, gdje je sa dekanima fakulteta Univerziteta u Istočnom Sarajevu razgovarao o aspektima i mogućnostima unapređenja naučno-istraživačkog rada.\nOn je naglasio da je optimista kada je riječ o budućnosti naučno-istraživačkog rada u Republici Srpskoj, koja, kako je istakao, ima veliki broj mladih i talentovanih ljudi koje treba pomagati i podsticati na dalji rad.\n„Ministarstvo preduzima niz aktivnosti na tom planu, a, među njima, svakako posebno treba spomenuti Fond `Dr Milan Jelić` pomoću kojeg stipendiramo naše mlade i talentovane ljude. Ove godine nastojima da neke od njih pošaljemo i na prestižne univerzitete kako bi oni danas-sutra postali naši mostovi i konekcija sa velikim univerzitetima u svijetu“, naglasio je Komić.\nNapomenuvši da se resorno ministarstvo maksimalno trudi da razvije i podrži naučno-istraživački rad, Komić je rekao da je novom strategijom naučnog i tehnološkog razvoja, koja je na dnevnom redu naredne sjednice Narodne skupštine Srpske, predviđeno izdavajanje oko 0,5 odsto BDP u naučno-istraživački rad.\n„Stremimo i stvaranju inovacionog sistema Republike Srpske čiji je cilj da akademska znanja budu komercijalizovana, odnosno tržišno verifikovana, te da se ta ona u što većoj mjeri primjene u praksi u čemu i jeste njegova suština“, objasnio je Komić.\nOn je dodao da je i današnji sastanak sa dekanima Univerziteta u Istočnom Sarajevu prilika da se naučno-istraživački rad unaprijedi i podigne na viši nivo.\n„Bez naših razgovara i partnerskog odnosa naučno-istraživački rad nije izvodljiv, jer animiranjem i direktnim kontaktima intenziviramo podizanje društvenog standarda i blagostanja društva“, rekao je Komić.\nMilanka Babić, dekan Filozofskog fakulteta na Palama, koje je bilo domaćin današnjeg sastanka, rekla je novinarima da su ovi razgovori veoma informativni i korisni za budući naučno-itsraživački rad.\n„Nema dobrog profesora i univerzitetskog nastavnika koji u svom djelokrugu rada ne uključuje značajn dio naučno-istraživačkog rada. Mi se veoma ozbiljno bavimo tim radom u okviru fakulteta i to predstavljamo u brojnim publikacijama“, rekla je Babićeva i zahvalila resornom ministarstvu na izuzteno dobroj saradnji i podršci aktivnostima ove visokoobrazovne ustanove.\nOna je ocijenila da je perspektiva naučno-istraživačkog rada u Istočnom Sarajevu velika, ali da treba još raditi na formiranju timova za naučno-istraživački rad, što podrazumijeva timski rad.\n„Što se tiče istraživačke populacije, Univerzitet u Istočnom Sarajevu je mlad univerzitet u smislu da imamo veoma mlade istraživače ili one koji su na zalasku karijere. S toga, treba još dosta raditi na edukaciji mladih te formirati timovi mladih istraživača koji bi se bavili projektima i timskim radom“, naglasila je ona.\nSastanku je prisustvovao pomoćnik ministra RS za nauku Vinko Bogdan.\nPrethodni članakElan donirao opremu Osnovnoj školi Pale\nNaredni članakDodik i komesar EU Štefan File danas razgovarali na Jahorini


Srbima produžena zabrana ulaska u Grčku do 31. avgusta | Ami Naxi Radio 89.7Mhz\nSrbima produžena zabrana ulaska u Grčku do 31. avgusta\nGrčka je donela odluku da zabranu ulaska stranih državljana, među kojima i građana Srbije, produži do 31. avgusta, radi sprečavanja daljeg širenja koronavirusa, objavljeno je na Fejsbuk stranici grčke ambasade u Beogradu. Ova zabrana ne odnosi se na državljane država članica Evropske unije i država zone Šengen, uključujući njihove supružnike ili lica sa kojima su u legalnoj zajednici, kao i na njihovu maloletnu decu.\nNe odnosi se i na zaposlene u oblasti transporta, putnike u tranzitu, studente koji studiraju u Grčkoj, lica koja se bave negom starijih lica i lica sa posebnim potrebama, kao i sezonske poljoprivredne radnike. Navedena lica dokazuju svrhu ulaska adekvatnom dokumentacijom i podležu laboratorijskim analizama, navodi se u saopštenju.\nPodaci ohrabruju, nije vreme za opuštanje\nU petak ističe rok za plaćanje treće rate poreza na imovinu\nKontrola zdravlja u utorak u Crvenom krstu\nKuglašice SU “Kika 0230“ nastavljaju dominaciju u prvenstvu, pao i Vrbas


MISTERIOZNI LJUDSKI OBRISI U SELU POPŠICA | Ćaskanja\nMISTERIOZNI LJUDSKI OBRISI U SELU POPŠICA\nMisteriozni obrisi žene, barjaktara i muškog lica slučajno su otkriveni na stenama pored bazena u selu Popšica kod Svrljiga kada ih je prošlog leta jedan od kupača fotografisao dok mu je ispred fotoaparata pozirao prijatelj!\nNije ni znao da ima društvo: „Gosti“ slučajno otkriveni\nU poslednjem onlajn izdanju „Svrljiških novina“ objavljena je fotografija stena uz koje su meštani sela pre 50 godina sagradili bazen i na kojoj se jasno vide siluete u obliku tri ljudska lika. Autor ove neobične fotografije, koja se nakratko našla na “fejsbuku”, zasad je nepoznat.\nPrema navodima lista, misterija je otkrivena kada je Vladimir Milojković (19) iz Svrljiga sa društvene mreže skinuo fotku na kojoj je uočio neobične šare na stenama.\n- Pokazao sam je nekolicini svojih prijatelja, ali su oni uvereni da je po sredi fotomontaža - prenele su “Svrljiške novine” izjavu momka koji je otkrio misteriju stena u selu Popšica i koji je svoje neobično otkriće podelio s čitaocima ovog lista....


Susret Pavić-Liloe: Preporuke ambasadora za nove investicije - GradPrijedor.com - Portal grada Prijedora\nSusret Pavić-Liloe: Preporuke ambasadora za nove investicije\nGradonačelnik Prijedora Marko Pavić rekao je danas da je prioritet lokalne vlasti stvaranje povoljnog ambijenta za nove investicije i da su od izuzetnog značaja preporuke koje ambasadori nakon posjeta Prijedoru mogu prenijeti svojim sunarodnicma.\n„Nadam se da je ono što uvažene ekselencije čuju od mene i od predsjednika Skupštine (grada Prijedora Seada Jakupovića) dovoljno da Prijedor preporuče kao destinaciju povoljnu za investitore“, rekao je Pavić novinarima u Prijedoru nakon razgovora sa ambasadorkom Kraljevine Norveške u BiH Vibeke Liloe.\nOn je podsjetio da Prijedor godinama ima odličnu saradnju sa Norveškom i sa tamošnjom Sund komunom.\n„U vrijeme najveće krize za vodu Norveška nam je pomogla izgradnju novog bunara u Brezičanima, Norveška finansira rad prijedorske kancelarije Nansen dijalog centra, a naš i norveški sugrađanin pravi veliku farmu u Trnopolju“, naveo je Pavić.\nOn je izrazio zadovoljstvo što ga je norveška ambasadorka upoznala sa trima fondovima kojima raspolaže ambasada, a na koje mogu aplicirati i nevladine i druge organizacije.\nAmbasadorka Kraljevine Norveške u BiH Vibeke Liloe rekla je da nekoliko dana boravi u posjeti Banjaluci i Prijedoru i da će u toku današnjeg dana posjetiti farmera Jusufa Arifagića koji je državljanin i Norveške i BiH.\n„Očekujem dobru i plodonosnu saradnju sa Prijedorom i ubuduće“, kazala je Liloe.\nOna je naglasila da svaka snažna demokratija treba i snažno civilno društvo.


Uz sve to, biljke u domu uveliko poboljšavaju kvalitet vazduha. Prema istraživanju američke agencije NASA, sobne biljke mogu iz vazduha da uklone čak 87 posto zagađivača, a promišljeno razmeštene pružaju više koristi. Stoga vam otkrivamo koje su biljke najpogodnije za svaku pojedinačnu prostoriju u svom domu.\nNaučite kako da rasporedite biljke u svom domu\nAko na svakih 9 kvadratnih metara svog doma rasporedite po jednu biljku koja ima moć prečišćavanja vazduha, dobićete zdrav i čist dom bez negativnih zračenja. Predstavljamo 8 biljaka koje će to najefikasnije učiniti.\n1. Spavaća soba – Aloe vera\n2. Kuhinja - zeleni ljiljan\nDok kuvamo, nastaje mnogo kuhinjskog dima i pare, pa će otporni zeleni ljiljan upiti deo „prljavog“ vazduha. Nije zahtevan kad je reč o vodi, svetlu i temperaturi, a uklanja ugljen-monoksid, koji se stvara kuvanjem na plinu, kao i ugljen-dioksid, smog, benzene i druge neželjene gasove koji se iz okoline uvuku u naš dom.\nNAUČITE: Top 10 saveta za gajenje sobnih biljaka\nOva biljka uklanja brojne toksične supstancije iz prostorije (formaldehid, trikloretilen, ksilen i dr.), a odličan je biljni ovlaživač vazduha. Prema NASA-inom istraživanju, palma areka visoka 1,8 m otpušta oko litar vode tokom 24 sata, što je čini odličnim konkurentom električnom ovlaživaču.\n4. Dnevna soba – mirni ljiljan (Spathiphyllum Wallisii)\nJednostavna za održavanje, ova lepa sobna biljka ne samo da smanjuje štetna isparavanja hemikalija iz pokućstva, boja sa zidova i mirisa novog nameštaja nego eliminiše i štetna zračenja monitora i TV ekrana.\nTOP PREPORUKA: Kako odabrati i negovati biljke za kancelariju\nHortikultura, Biljke, Biljke koje čiste vazduh, Aloe vera, Zeleni ljiljan, Palma areka, Mirni ljiljan


Arhiva - Policija sprovodi pripadnike turskih oružanih snaga u sudnicu u Mugli, turskom mediteranskom gradu, zbog sumnji da su učestvovali u neuspelom puču u julu 2016. (Tolga Adanali/Depo Photos via AP)\nDesetine oficira i vojnika su pred sudom u Istambulu zbog njihove navodne uloge u neuspelom vojnom puču u julu prošle godine u Turskoj.\nNjih 29 oficira i 34 vojnika navodno su preuzeli kontrolu nad istambulskim aerodromom Sabiha Gokčen u noći kada je pokušan državni udar. Optuženi su za zločine protiv države i preti im kazna doživotnog zatvora, ukoliko budu osuđeni.\nNeki od njih su braneći se odbacili optužbe, insistirajući na tome da su dovedeni u situaciju da veruju da učestvuju u vojnoj vežbi.\nTurska za pokušaj puča krivi muslimanskog sveštenika Fetulaha Gulena, koji živi u SAD, i pokrenula je masovnu čistku njegovih sledbenika sa državnih poslova. Gulen je negirao navode o svojoj umešanosti.\nSudski proces u ponedeljak prvi je koji se u Istambulu vodi protiv oficira vojske. Dvadeset devet policajaca već je na sudu zbog navoda da nisu uspeli u zaštiti predsednika.


Duh i telo Archives - My Cup of Tea\n25 Jun, 2022 8 0\nŽivot ponekad pred nas donosi brojne izazovne situacije, nove poslovne izazove, nove lične dileme, emotivne partnere, a vama se čini da ste rastrzani na stotinu strana i uopšte ne uspevate da se fokusirate na pravi put. Kako biste se lakše fokusirali i doveli život u red, prvo prestanite da od sebe očekujete savršenstvo, jer baš […]\nDanas je još jedan ponedeljak, još jedan mesec se bliži kraju, ponekad zaista izgleda da život prolazi mimo nas, dok se trudimo da se ispetljamo iz gomile obaveza, koje svakodnevno imamo. Nekako se čini da ćemo se dokopati slobodnog vremena, ako sve obaveze obavimo brzo i da ćemo konačno moći da udahnemo neki trenutak svoga […]\n30 Maj, 2022 3 0\nZnate onaj trenutak kada ostanete sa sobom i osetite neki nemir. Tada vam je jasno da je vreme promene došlo. Ipak, najteži deo promene sleduje u trenutku kada shvatimo da moramo promeniti svoj način razmišljanja. Kada spoznate u kom životnom segmentu vam je promena mindseta potrebna vi ste na pravom putu da uspete. Ipak, postoje […]\nČini vam se da ponekad imate problema sa samopouzdanjem, dok drugi ljudi oko vas naprosto zrače. Danas razgovaramo o jednostavnim savetima, koji će vam poboljšati kvalitet života, a uz to učiniti da se osećate dobro u svojoj koži. Danas je priča o samopouzdanju uglavnom fokusirana na fizički izgled, međutim, samopouzdanje je dosledno putovanje ispunjeno uspovima […]


Home / Humanost / Maturanti Tehničke škole uplatili 235.200 dinara u humanitarne svrhe\nMaturanti Tehničke škole uplatili 235.200 dinara u humanitarne svrhe\nVečeras u 19h ispred Doma kulture održaće se okupljanje maturanata Tehničke škole, nakon čega će prodefilovati gradom do restorana’’Gazela’’ gde će nastaviti proslavu svoje maturske večeri. Ovo je poslednja grupa humanih maturanata i sa njima završavamo ovu našu akciju.\nNije bilo lako organizovati ovu akciju jer je mnogo maturanata bilo uključeno u nju, puno obaveza su imali i u školi i van škole ali smo eto zajedničkim snagama sa ovom divnom decom uspeli da je uspešno privedemo kraju.\nOvom prilikom želimo da se zahvalimo svim roditeljima, prosvetnim radnicima, direktorima, svim sponzorima , medijima i ljudima u našem gradu ali i celoj Srbiji i šire na velikoj podršci u toku ove akcije koju ste nam pružali i time nam pokazali da ovo što radimo itekako je vredno pažnje.\nIskreno se nadamo da će neke nove generacije maturanata slediti naš primer i da će spašavati neke nove živote mladih ljudi, jer život je samo jedan.\nSrdačan pozdrav od maturanata Tehničke škole i udruženja Dobra vila,\nPovezanobudi i ti nečiji herojhumanostistaknutomaturantipirotpirotskevestitehnicka skola\n← Previous Story Večeras maturanti Tehničke škole defiluju pod sloganom “Budi i ti nečiji heroj”\nNext Story → Maturanti Tehničke škole zaokružili humanitarnu akciju koja je oduševila Srbiju


Poslednja izmena 16:49\n08.09.2016 u 17:57\nPKB ponovo pod okriljem države\nSudbinom PKB-a baviće se ubuduće isključivo država. Odlukom većine odbornika Skupštine grada akcije PKB-a koje su bile u vlasništvu prestonice prenete su na republiku. Ovo je učinjeno, naglasio je Nikola Nikodijević, predsednik parlamenta, jer republika ima znatno više mogućnosti da reši budući status korporacije. – Kada je PKB sa republike prešao na grad, stabilizovan je i bilo je reči da se priprema da se privatizuje. PKB je u poslednjih nekoliko godina stao na svoje noge, ali njegov dalji rad prevazilazi mogućnosti grada – podsetio je Nikodijević. Najoštriji u kritici ove odluke bili su predstavnici DS-a. – Grad je na čelu sa DS sačuvao PKB kao fabriku jeftine i zdrave hrane. Ali, što svojevremeno nije uspelo Mlađanu Dinkiću to je danas uradio SNS. Dinkić je imao ideju da\n02.08.2016 u 21:05\nZašto je PKB skinut sa berze\nSkupština PKB pre nekoliko dana donela je odluku da umesto otvorenog postane zatvoreno akcionarsko društvo. Kako kažu stručnjaci to je novi signal da se traži dugoročno rešenje za ovaj beogradski kombinat ali da ono neće biti kroz prodaju akcija tog preduzeća na Berzi što bi toj transakciji ipak dalo veću dozu transparentnosti. Ovu odluku nadležni su opravdali pokušajem da se smanje troškovi poslovanja. Kako je rečeno kada se kompanija listira na Berzi zakonski rokovi za sazivanje sednica organa društva znatno su duži, a postoje i dodatni troškovi koji su rezultat ovakve forme privrednog društva. To je za Tanjug potvrdio i direktor PKB-a Dragiša Petrović, ističući da je Skupština akcionara donela odluku o delistiranju isključivo da bi se racionalizovali troškovi. Za Nenada\n28.04.2016 u 16:02\nObustavljena privatizacija PKB-a\nDrugi krug privazacije PKB-a neće biti sproveden, jer su odbornici Skupštine grada danas usvojili novu odluku kojom prestaje da važi ona prethodna o modelu i metodu privatizacije PKB-a. Prva odluka je na Skupštini grada krajem 2014. godine usvojena, i njome je prihvaćen postupak privatizacije PKB-a, kroz model prodaje dela imovine kroz javno nadmetanje i prikupljanje ponuda. Usledio je i javni poziv za prodaju dela imovine tog kombinata, objavljen 31. decembra prošle godine. Početna cena za prodaju dela imovine koja se odnosi na nepokretnosti, opremu i udele u zavisnim društvima iznosila je 51 odsto od procenjene vrednosti. Na taj tender se niko nije javio, pa je pokušaj privatizacije PKB-a bio neuspešan. Kako je navedeno u obrazloženju odluke, po zakonu, Ministarstvo privrede\n07.04.2016 u 22:05\nSertić: PKB je precenjen\nDržava treba da stavi prst na čelo kao i u slučaju „Telekoma” i dobro razmisli šta je najbolje da uradi sa PKB-om. Da ima u vidu da prodaje najveću farmu kravu u Evropi ali i ogromno zemljište od 17.000 hektara, neposredno uz Beograd, čija će vrednost u narednim godinama samo da raste. Ovo je zajednički stav agrarnih analitičara i ekonomista na pitanje „Politike” šta misle o najavljenoj privatizaciji beogradskog poljoprivrednog kombinata. Ali i neka vrsta odgovora na poslednju izjavu ministra privrede Željka Sertića da je PKB precenjen i da cena koja je postavljena na prvom tenderu (154 miliona evra) ne odgovara stanju na tržištu. On je u izjavi za Tanjug rekao da su „sve procene firmi i pojedinaca bile da je kompanija precenjena” i da se sada još razmišlja o modelu privatizacije jer u\n01.04.2016 u 11:25\nPKB na novoj proceni\nDalja sudbina PKB-a znaće se tek kada bude završena nova procena celokupne imovine ovog beogradskog preduzeća za koje, i pored ranijih velikih očekivanja, u prvom javnom pozivu nije bilo zainteresovanih kupaca. Na pitanje zbog čega se insistira na novom utvrđivanju vrednosti kapitala gradonačelnik Beograda Siniša Mali rekao je za „Politiku” da je to zakonska obaveza i da je procena u toku. – Zakon o privatizaciji propisuje da za svaki sledeći korak u procesu privatizacije mora da se radi procena imovine zaključno sa krajem prethodne godine. U ovom slučaju to je 31. 12. 2015. godine – objasnio je Mali. Prvi javni poziv objavljen je 31. decembra prošle godine zbog čega su mogli da budu korišćeni poslednji dostupni podaci o vrednosti kapitala iz 2014. Početna cena bila je 51 odsto od\nKoliko vrede hektari PKB-a\nKakva će biti sudbini Poljoprivredne korporacije Beograd (PKB) i po kom modelu bi mogao da bude privatizovan biće poznato tek za mesec dana. Iako je prvi krug prodaje propao, jer nije bilo zainteresovanih investitora, ministar privrede Željko Sertić juče nije mogao da potvrdi da li će i kada biti raspisan drugi javni poziv za privatizaciju. – Još nemamo konačno rešenje. Vode se razgovori na relaciji Vlade Srbije i grada Beograda. Oluku o PKB-u očekujemo za oko 30 dana – rekao je Sertić, a prenosi Tanjug. On je podsetio da u prvom pokušaju privatizacije nije bilo zainteresovanih iako je cena (154 miliona evra) bila spuštena na 50 odsto od vrednosti imovine (uz 100 odsto vrednosti zaliha, opreme i materijala). Sledeća mogućnost je, kako je rekao, strateško partnerstvo ili spuštanje cene\n18.03.2016 u 18:31\nMatijević i Kostić hoće PKB ali kada „padne” cena\nTender za prodaju Poljoprivredne korporacije Beograd (PKB) i zvanično je propao jer se na njega nije javio nijedan investitor. Mada još nema zvaničnih informacija o narednim koracima sve je izvesnije da će biti objavljen novi krug prodaje ovog beogradskog kombinata. Ovoga puta, kažu u Ministarstvu privrede, pod relaksiranijim uslovima. U prevodu – nagoveštava se da će PKB biti ponuđen po nižoj ceni od prethodno ponuđena 154 miliona evra. Prema zakonu, dve nedelje od proglašenja tendera neuspešnim objavljuje se novi poziv, a cena može da padne maksimalno za trećinu od početne. U sadašnjim okolnostima, PKB (u drugom krugu) ne bi smeo da bude ponuđen za manje od 102,7 miliona evra. Ministarstvo privrede sada najavljuje i novu procenu vrednosti korporacije što bi moglo da utiče na visinu\n17.03.2016 u 21:44\nOpet svađa oko PKB-a\nVest da niko nije dostavio ponudu za kupovinu imovine Poljoprivredne korporacije Beograd ponovo je izazvala varnice između Balše Božovića, predsednika Gradskog odbora Demokratske stranke, i beogradskih naprednjaka. Božović je, kao i u novembru, kada je najavljeno da će biti otvoren poziv za prodaju PKB-a, optužio aktuelnu gradsku vlast da je upropastila ovu korporaciju i da ju je dovela do ivice stečaja. – Upozoravali smo više puta da naprednjačka vlast niti zna, niti ume, a nema ni dobre namere kada je u pitanju PKB, koji je žila kucavica ne samo glavnog grada, već i mnogo šire. Siniši Malom i naprednjacima samo se žuri da poklone hiljade hektara koji su vlasništvo grada Beograda – ukazao je Božović i naglasio da Prema Zakonu o poljoprivrednom zemljištu, nije moguće otuđivati zemljište\n31.12.2015 u 14:35\nProdaje se PKB, početna cena 150 miliona evra\nAgencija za privatizaciju oglasila je danas prodaju imovine Poljoprivredne korporacije Beograd (PKB) po početnoj ceni od oko 150 miliona evra. Prodaja će biti obavljena metodom prikupljanja ponuda sa javnim nadmetanjem, a otvaranje ponuda je 2. marta 2016. godine. Rok za podnošenje prijava za učešće u postupku nadmetanja za imovinu PKB-a je 29. februar 2016. godine\n13.03.2015 u 08:15\nPola sveta zainteresovano za kupovinu PKB-a\nPoljoprivredna korporacija „Beograd” najranije bi krajem godine mogla da dobije novog vlasnika jer javni poziv za privatizaciju neće uslediti pre juna. To je izjavio Dragiša Petrović, generalni direktor PKB-a, ističući da su mnogi investitori zainteresovani za kupovinu najvećeg srpskog agrarnog kombinata. Direktnih pregovora s potencijalnim kupcima, dodao je on, za sada nije bilo. Korporaciju iz...\n24.02.2020 u 16:22\nAmeričke vlasti žele da osude Asanža na 175 godina zatvora\n24.02.2020 u 16:14\nMauricijus zbog straha od koronavirusa zabranio italijanskim turistima da se iskrcaju iz aviona\n24.02.2020 u 16:08\n24.02.2020 u 16:04\nMarković: Neće nas Vučić podučavati\n24.02.2020 u 15:59


Stojšić: Da li građani Vojvodine 15 puta manje vrede od onih sa Kosova | Autonomija\nStojšić: Da li građani Vojvodine 15 puta manje vrede od onih sa Kosova\nI Evropski parlament govori o finansiranju Vojvodine, ali ne i Skupština Srbije\nPoslanik Lige socijaldemokrata Vojvodine (LSV) Đorđe Stojšić izjavio je danas da je budžetom za sledeću godinu predviđeno da će Kancelarija za Kosovo i Metohiju dobiti pet milijardi dinara, a da će Vojvodini ostati svega 12 milijardi dinara.\n„Tamo se finansira 60 hiljada građana, a u Vojvodini preko dva miliona njih. Da li to znači da je građanin Vojvodine 15 puta manje vredan od onog na Kosovu?“, upitao je Stojšić na sednici Skupštine Srbije.\nStojšić je na sednici Skupštine Srbije upitao i zbog čega je na nju pozvan gradonačelnik Beograda, a ne gradonačelnik Novog Sada ili predstavnici Pokrajinske vlade.\nPoslanik LSV je ocenio da se Vlada Srbije prema pokrajini i lokalnim samoupravama ophodi centralistički. Stojšić je kazao i da će gradovi i opštine podneti najveći teret konsolidacije i da zabrinjava tvrdnja da u njima vladaju korupcija, neznanje i da postoji velik višak zaposlenih.\n„Dok je, sa druge strane, kako čujemo, u institucijama u Beogradu sve u redu. Postoji čak i manjak zaposlenih“, istakao je on.\nPrema njegovim rečima, osnovno pitanje je finansiranje Vojvodine i zakon kojim bi se ono definisalo. On je rekao i da će budžet Vojvodine sledeće godine iznositi oko 40 milijardi dinara, ali da najveći deo tih sredstava samo prođu kroz budžet, te da pokrajina njima zapravo ne raspolaže.\n„Sam ostatak, odnosno oko 12 milijardi dinara, je ono sa čime će Vojvodina moći da raspolaže. Prema Ustavu Srbije tri sedmine budžeta Vojvodine bi trebalo da bude upereno na kapitalne investicije, a to bi iznosilo oko 30 milijardi dinara da se budžet Vojvodine računa kao sedam odsto od ukupnih prihoda budžeta Srbije. Ali to je nemoguće, jer od pomenutih 40 miljardi dinara Vojvodina ne raspolaže sa 27,8 milijardi i praktično svih 12 milijardi dinara bi trebalo da bude usmereno na kapitalne investicije“, naveo je poslanik LSV.\nOn je ocenio da je takvo stanje rezultat višedecenijske negativne politike prema Vojvodini. Stojšić je podsetio i na niz neralizovanih projekata o kojima se, kako je rekao, priča samo u predizbornim obećanjima. On je kao primer naveo tunel kroz Frušku goru i banatsku magistralu.\nStojšić je podsetio i da je ta stranka tražila vojvođansku Poresku upravu, kao meru fiskalne decentralizacije, a koja bi bila po uzoru na sve razvijene evropske zemlje. On je dodao i da je LSV tražila povećanje rudne rente, ali da to još uvek nije prihvaćeno.\nPrema njegovim rečima, analize pokazuju da Vojvodina budžetu Srbije i bruto društvenom proizvodu Srbije doprinosi sa 35 do 45 odsto u oba slučaja.\n„Nadamo se da će doći trenutak kada ćemo ovde raspravljati o Zakonu o finansiranju Vojvodine, jer nije dobro da o tome raspravljaju poslanici u parlamentu EU i da se to pitanje otvara van granica naše zemlje, a ne u Skupštini Srbije“, dodao je Stojšić.


Dokumenti navodno sadrže značajne informacije o odlukama kompanije koje se odnose na kontrolu podataka i privatnosti, a koje su dovele do skandala zbog prodaje privatnih podataka korisnika kompaniji "Kembridž analitika". Kako se tvrdi, papiri sadrže poverljive imejlove koje su razmenjivali visoki rukovodioci, kao i prepisku sa Zakerbergom.\nDejmijen Kolins, predsednik Komiteta za kulturu, medije i sport u donjem domu parlamenta, iskoristio je redak parlamentarni mehanizam kako bi prisilio osnivača američke softverske kompanije Six4Three da preda dokumenta tokom službenog boravka u Londonu. Nakon što su poslali svog predstavnika u hotel s poslednjim upozorenjem i dali mu rok od dva sata da odgovori na zahtev, a on to nije učinio, policija ga je dovela u parlament. Rečeno mu je da mu preti novčana kazna, pa čak i zatvor, ako ne preda dokumente.\nZaplena dokumenata je poslednji potez u ogorčenoj borbi između britanskog parlamenta i tehnološkog giganta. Kompanija "Fejsbuk", čija je vrednost opala za više od 100 milijardi dolara od kada je "Observer" otkrio kako je "Kembridž analitika" došla do podataka 87 miliona američkih korisnika, preti još jedna kriza u odnosima sa javnošću. Veruje se da će zaplenjeni papiri pokazati kako su donošene odluke o podacima korisnika u godinama pre skandala, uključujući i informacije o tome koliko su bili obavešteni Zakerberg i visoki rukovodioci.\nPoslanici koji vode istragu o lažnim vestima više puta su pozivali Zakerberga da objasni postupke kompanije, ali on je to uporno odbijao. Prema Kolinsovim rečima, njegovo odbijanje da svedoči, kao i navođenje na pogrešan trag za koje je odgovoran jedan od direktora saslušan u februaru, naterali su članove parlamenta da razmotre druge mogućnosti pribavljanja informacija o operacijama "Fejsbuka".\n- Imamo veoma ozbiljna pitanja za "Fejsbuk". Naveli su nas na pogrešan trag kada je u pitanju rusko učešće u platformi. Osim toga, nisu odgovorili na naša pitanja o tome koliko je ko znao o situaciji koja je dovela do skandala s "Kembridž analitikom".\nKompanija "Six4Three" došla je do dokumenata u okviru postupka protiv "Fejsbuka" nakon što je uložila 250.000 dolara u jednu aplikaciju. Kompanija tvrdi da dokumenti pokazuju da "Fejsbuk" ne samo da je bio obavešten o posledicama svoje politike kada je u pitanju privatnost, već i da ih je aktivno iskorišćavao, namerno stvarajući i označavajući bezbednosne šupljine koje su omogućile kompaniji "Kembridž analitika" da prikupi te podatke.\nKompanija "Fejsbuk" je saopštila da tvrdnje "Six4Three" "nemaju značaja i da ćemo se i dalje odlučno braniti".\nDokumenti su pod nadležnošću jednog višeg suda u Kaliforniji, zbog čega ne smeju da se dele i objavljuju. Zbog činjenice da su pozive uputili britanski poslanici, gde parlament ima jurisdikciju, osnivač kompanije, iako je američki državljanin, nije imao drugog izbora nego da se povinuje njihovim zahtevima.\nNije jasno da li "Fejsbuk" može da preduzme zakonske korake kako bi sprečio objavljivanje.\nMali: Mešoviti komitet Srbija-UAE biće održan 8. i 9. aprila u Beogradu\nPOBUNA DEONIČARA FEJSBUKA Smenjuju Marka Zakerberga?


USPEŠNA „Priprema uspešnih projekata za program HORIZONT 2020“ Centar za transfer tehnologije\nUSPEŠNA „Priprema uspešnih projekata za program HORIZONT 2020“\n05 нов USPEŠNA „Priprema uspešnih projekata za program HORIZONT 2020“\nObjavljeno u 13:47h u Vesti\tod strane\tctt\nCentar za transfer tehnologije Univerziteta u Beogradu je u saradnji sa agencijom EU Projekti od 28-30. oktobra organizovao prvi interaktivni trening na temu „Priprema uspešnih projekata za program-a HORIZONT 2020“. Trening je imao za cilj da kroz praktičan pristup omogući učesnicima da se što bolje pripreme za pisanje projektnih predloga u okviru program HORIZONT 2020, čiji je ukupni fond 78 milijardi evra i samim tim poveća stopu prolaznosti projektnih predloga iz Srbije.\nPrvog dana treninga učesnici su imali priliku da čuju informacije koje se tiču opštih pravila Programa, strukture, procedura i poziva za dostavljanje predloga projekata, da dobiju smernice za pisanje projektnih predloga, kao i da se upoznaju sa načinom ocenjivanja (evaluacije) podnetih predloga, odnosno faktorima koji su opredeljujući za odluku o finansiranju u postupku evaluacije. Ovaj dan je takođe bio posvećen izradi “Sažetka” projekta (One page proposal) i upoznavanju učesnika sa značajem dobre i detaljne razrade dela koji se odnosi na “Uticaj” (“Impact”). Naredna dva dana, učesnici su, podeljeni u timove radili na pripremi projektnih predloga na konkretnim idejama iz njihove prakse uz podršku iskusnog predavača i eksperta iz ove oblasti, Vladimira Pandurova. Na kraju trećeg dana su prezentovani projektni predlozi uz skretanje pažnje na delove kojima je potrebna dorada i poboljšanje.\nUtisci učesnika su veoma pozitivni, jer su imali priliku da čuju iskustva iz prakse stručnjaka, kao i da praktično rade na svojoj, ili ideji svog kolege, pri čemu su mnogo naučili i produbili svoje znanje, kako o ovom evropskom programu finansiranja, tako o pisanju projekata uopšte. Uzimajući u obzir izvanredne utiske polaznika, kao i uticaj koju ovakve obuke mogu imati na uspeh predloga projekata naših naučno-istraživačkih institucija, Centar za transfer tehnologije Univerziteta u Beogradu planira nastavak saradnje sa agencijom EU Projekti i organizovanje narednog ciklusa treninga u decembru. Za više informacija o ovome, pratite naš sajt i fb stranicu.\nTrodnevni trening na temu „Priprema uspešnih projekata za program “HORIZONT 2020”, kojem sam prisustvovala pružio je kvalitetne informacije o pripremi projektne dokumentacije za različite tipove projekata u okviru Horizont programa. Trening je osmišljen kao dobar balans predavanja i radionica u kojima su učesnici stečeno znanje primenjivali na konkretnim primerima. Tokom trajanja treninga učesnici su bili u prilici da ostvare i nove kontakte sa istraživačima iz različitih institucija.\nSve pohvale za Centar za transfer tehnologija pri rektoratu Univerziteta u Beogradu i predavača Vladimira Pandurova koji je, ispred agencije EUProjekti, održao edukaciju. Kao osoba koja ima i teorijsko, ali i veliko praktično znanje u pravljenju projektnih timova/konzorcijuma, pripremi, evaluaciji i praktičnoj implementaciji projekata iz programa Horizont 2020, i spremno odgovara na sva pitanja, ne štedeći se, zaslužuje gratifikaciju.\nUniverziteta u Beogradu – Tehnološko-metalurškog fakulteta\nIzuzetno sam zadovoljna treningom koji je većim delom bio praktičan rad na razvijanju konkretnog projektnog predloga. Tokom tri dana trajanja treninga prošli smo sve faze podnošenja projekata od ideje, pronalaženja odgovarajućeg poziva, razvoja projektnog predloga, definisanja konzorcijuma i pronalazenja odgovarajućih partnera sa akcentom na primerima iz prakse. Pored velikog iskustva u podnošenju projekata, gospodin Pandurov je i recenzent, odnosno ocenjivač projekata, tako da smo imali priliku da ‘iz prve ruke’ čujemo koji su to faktori koji opredeljuju da li će podneti projekat biti finansiran ili ne. Trening je svakako povećao naše šanse da pripremimo uspešan projekat i obezbedimo finansijska sredstva u naredne dve godine.\nZa sve inovatore sa željom da očuvaju planetu – Traže se inovativna rešenja za borbu protiv klimatskih promena\nKinezi, kako smo i navikli, inovacijama unapređuju svet! 😲 ... See MoreSee Less\nEnergija proizvedena na toj deonici autoputa biće korišćena za osvetljenje autoputa, putokaza, tunela, za kamere i kućice za naplatu putarine